cyanic-selkie/wikianc huggingface dataset:
షాడబ చక్కెర
షాడబ చక్కెరయందు ఎనభై ఎనిమిది శాతం సుక్రోజు, విలోమ చక్కెర ఉండాలని కోడెక్స్ ఎలిమెంటారియస్ అనే ప్రాపంచిక ప్రామాణిక సంస్థ నిర్ణయించింది. వాణిజ్య షాడబ చక్కెరలో 3.5 శాతం చెఱకుపిప్పి(లేత షాడబ చక్కెర) నుండి 6.5 శాతం చెఱకుపిప్పి(ముదురు షాడబ చక్కెర) పరిమాణం పరంగా ఉంటుంది. మొత్తం బరువు ఆధారంగా,సాధారణ వాణిజ్య షాడబ చక్కెరలో 10 శాతం మించి చెఱకుపిప్పి ఉండదు. ఈ రకం చక్కెర ఎక్కువగా ఆర్ద్రాకర్షకగుణం (అనగా గాలిలో ఆర్ద్రమును/తేమను ఆకర్షించేది/పీల్చుకునేది)కలిగినది. అందుకనే ఇదెప్పుడూ తెలుపు చక్కెరతో పోలిస్తే మెత్తగానే ఉంటుంది. పరిశ్రమలలో దీనికి అవసరాన్నిబట్టి రంగు కలుపుతారు. కాకపోతే ఆ కలుపడానికి కూడా ఒక హద్దును ప్రభుత్వం నిర్ణయించింది.
ఈ షాడబచక్కెర కణపరిమాణం సాధారణ తెలుపు స్ఫటికచక్కెర కణపరిమాణం కన్నా చిన్నది. పరిశ్రమలలో ఇతర తిండిపదార్థాల(కేకులు, మిఠాయిలలో) తయారీలో వాడే చక్కెర సాధారణంగా క్యాస్టర్ చక్కెర. దాని స్ఫటికాల పరిమాణం సుమారు 0.35 మి.మీ||లు ఉంటుంది.
ఉత్పత్తి
షాడబ చక్కెరను ఎక్కువగా చెఱకుపిప్పిని పూర్తిగా శుద్ధీకరించబడిన తెలుపు చక్కెరకు(పంచదార) కలిపి, ఆ రెండింటి నిష్పత్తి సరిగా ఉండేలాగ నియంత్రిస్తూ తయారుచేస్తారు. అలా చేయడం వలన పరిశ్రమలకు ఉత్పత్తి వ్యయాలు కలిసివస్తాయి. ఇలా తయారుచేయబడిన షాడబ చక్కెర అశుద్ధ చక్కెరనుండి తయారుచేయబడిన దానికంటే ముతకగా ఉంటుంది పైగా ఈ రకం షాడబ చక్కెర నీటితో కడగటం ద్వారా చెఱకుపిప్పిని సులువుగా వేరుచేయవచ్చు. అలా చేస్తే తెలుపు చక్కెర మరల లభిస్తుంది. అశుద్ధ చక్కెరనుండి తయారుచేయబడిన షాడబ చక్కెరతో అలా కుదరదు.
ఇందులో వాడే చెఱకుపిప్పి సామాన్యంగా చెఱకు నుండి వచ్చినప్పటికీ, బెల్జియం, నెదర్లాండ్స్ మొదలైన దేశాలలో మాత్రం అసలు చెఱకుపిప్పికి బదులుగా బీటుదుంపల సారాన్ని ఉపయోగిస్తారు. తెలుపు చక్కెర మాత్రం బీటుదుంప లేదా చెఱకుగెడ నుండి తయారుచేయబడగలదు, ఎందుకంటే, దాని రసాయనిక కూర్పు, పోషక విలువలు, రంగు, రుచి ఆచరణాత్మక అవసరాలకు రెండింటిలో దేనినుండి తయారుచేయబడినా ఒకేలాగుంటాయి. పరిపూర్ణ శుద్ధి కంటే తక్కువస్థాయిలోనున్నప్పటికీ, తెలుపు చక్కెర యొక్క రంగు, రుచి,  వాసనలలోని చిన్నచిన్న భేదాలు దానియందున్నచెఱకుపిప్పి లేదా బీటుదుంపపిప్పిపై ఆధారపడవు.
చరిత్ర
19వ శతాబ్దపు చివరికాలంలో, క్రొత్తగా సంఘటితమైన పరిశుద్ధ పంచదార పరిశ్రమలు, ఈ షాడబ చక్కెర ఉత్పత్తిపై పూర్తి నియంత్రణలేక, షాడబ చక్కెర ఉత్పత్తిపై తప్పుడు ప్రచారము చేశారు. షాడబ చక్కెరలో ఉండే మనుషులకు హానిచేయని సూక్ష్మక్రిముల, సూక్ష్మఛాయాచిత్రాలను భయంగొలిపేలాగ ప్రజలకు చూపేట్టారు. ఆ ప్రచారమెంత విజయవంతమైందంటే, 1900లవరకు, అప్పటి బహుప్రశస్తి చెందిన వంటలపుస్తకము కూడా షాడబ చక్కెర తెలుపు చక్కెరగంటే తక్కువ నాణ్యతగలదని, దానియందున్న సూక్ష్మకీటకాలు మనుషులలో ఇంఫెక్షన్లను పెంచి, వ్యాప్తిచెందుతాయని హెచ్చరించింది. ఈ తప్పడు ప్రచారము ఇతర చక్కెరను వాడే పారిశ్రామిక వర్గాలలో వ్యాప్తిచెందింది. ఉదాహరణకు మద్యం తయారీ పరిశ్రమవారు ఆరోజులలో ఇలా నిర్ణయించుకొన్నారు:"ముడి చక్కెరలన్నీ దాదాపు నత్రజనిభరిత పదార్థాలతో,పులువబెట్టే క్రిములతో,  ఇతర సూక్ష్మకీటకాలతో కలుషితమైనవే గనుక ముడీచక్కెరలు హానికారక సారాయి పదార్థాలుగానే పరిగణించాలి."
ప్రాకృతిక షాడబ చక్కెర
thumb|షాడబ చక్కెర రకాలు: మ్యూస్కొవాదొ (పైన), ముదురు గోధుమ (ఎడమవైపు), లేత గోధుమ (కుడివైపు) ప్రాకృతిక గోధుమ చక్కెర, ముడి చక్కెర లేదా ముతక చెఱకు చక్కెర అనేవి స్వల్పం నుండి అధికశాతం చెఱకుపిప్పిని కలిగిన చక్కెరలు. బరువుపరంగా చూస్తే, పూర్తిగా శుద్ధిచేయబడిన, షాడబ చక్కెర 70శాతం వరకు సాధారణ పంచదారనిస్తుంది. ఆ పంచదార శాతపు సంఖ్య షాడబ చక్కెరలో ఎంతశాతం చెఱకుపిప్పి మిగిలివున్నదన్న దానిపై ఆధారపడివుంది. షాడబ చక్కెరలో ఎంతశాతం చెఱకుపిప్పి మిగిలివున్నదన్నది, ఆ షాడబ చక్కెర అపకేంద్రీకరించబడినదా లేదా అన్న అంశంపై ఆధారపడివుంటుంది. చెఱకుపిప్పిగలిగి ఉన్నందుకు ప్రాకృతిక గోధుమ చక్కెరలో తక్కువ పోషకవిలువలు, ఖనిజ విషయాలు కలిగుంటాయి. షాడబ చక్కెర ఎంతవరకు అపకేంద్రీకరించబడినదన్న పద్ధతి ఆధారంగా వివిధరకాల షాడబ చక్కెరలు వివిధ పేర్లతో లభిస్తాయి. తేలికపాటి అపకేంద్రణకు  గుఱైన లేదా అసలు అపకేంద్రీకరించబడని షాడబ చక్కెరలు అధిక చెఱకుపిప్పిగలిగి వివిధ పేర్లతో ప్రపంచవ్యాప్తంగా వాటి పుట్టుకనుబట్టి పిలువబడుతున్నాయి. ఉదాహరణకు ప్యానెలా(లాటినమెరికా), ఱాపదూర(క్యూబా, కొలంబియా), జాగరీ(తెలుగు: బెల్లం, భారతదేశం), మ్యూస్కొవాదొ(హిందీ: ఖండసారి), పిలోంసిలో మొదలగునవి.
షాడబ చక్కెరలో రజస్వలకాలంలో వచ్చే పొత్తికడుపు సలుపులను తగ్గించడం నుండి వయోపరిమితంగా వచ్చే చర్మముడతలను తగ్గించడం వంటివి చేసే ఆరోగ్యోపయోగాలు ఉన్నప్పటికీ, పోషకవిలువల పరంగా షాడబ చక్కెర సాధారణ చక్కెరగంటే ఆరోగ్యకరామైనదని చెప్పడానికి వీలుపడదు. ఎందుకంటే, షాడబ చక్కెరలో సాధారణ చక్కెరలేని కొన్ని పోషకఖనిజాలున్నా, అవి చాలా అనుపయోగపరిమాణాలలో ఉన్నాయి. టర్బినాడో, డెమెరార, నితర ముడిచక్కెరలు చెఱకురసాన్ని సగం ఆవిరిచేసి పిమ్మట స్ఫటికీకరించి, ఆపైనా మిశ్రమాన్ని ఒక అపకేంద్రణయంత్రంలో(ఆంగ్లం: సెంట్రిఫ్యూజ్)వేసి మిగిలిపోయిన చెఱకుపిప్పిని తీసివేయడానికి వేగంగా తిప్పుతారు. అలా చేయగావచ్చిన పంచదార స్ఫటికాల పెద్దగా, గోధుమరంగులోనుంటాయి. ఆ పంచదారను అలాగే ముడిపంచదారగా అమ్ముతారు లేదా దాన్ని పరిశుద్ధముచేసి తెలుపు పంచదారను తయారుచేస్తారు. కుడి|thumb|ముతక చెఱకు చక్కెర, పరిశుద్ధీకరించనిది. కుడి|thumb|ముతక చెఱకు చక్కెర, పరిశుద్ధీకరించినది. మ్యూస్కొవాదొ, ప్యానెలా, పిలోంసిలో, ఛంకాకా, జాగరీ, ఇతర ప్రాకృతిక గోధుమ చక్కెరలు తేలికపాటి అపకేంద్రణకు గుఱై లేదా అసలు అపకేంద్రణకు గుఱిగాకుండా తయారుచేయబడినవి. సాధారణంగా ఇవి ఎదుగుతున్న దేశాలలోని చిన్నచిన్న పరిశ్రమలలో లేదా కుటీరపరిశ్రమలలో సాంప్రదాయపద్ధతులను అనుసరించి ఎటువంటి పెద్దయంత్రాలను, అపకేంద్రణయంత్రాలను వాడకుండా తయారుచేయబడినవి. ఇవి సాధారణంగా పెద్దపెద్ద పెనాలలో కట్టెలపొయ్యెలపై చెఱకురసాన్ని 30శాతానికి తగ్గిపోయేలాగ, సుక్రోజ్ స్ఫటికీకరణ మొదలయ్యేవరకు మరిగించి తయారుచేయబడేవి. పిమ్మట ఆ ముద్దను అచ్చులలోపోసి గట్టిపడేవరకు ఉంచుతారు లేదా సమయమంతలేనప్పుడు చల్లబఱిచే పెనాలపై పోసి ఉండలులాగ చేస్తారు. ఫిలిప్పీన్స్, మారిషస్ వంటి దేశాలలో, మ్యూస్కొవాదొ అనబడే ప్రాకృతిక గోధుమరంగు చక్కెరను చెఱకురసాన్ని సగం అపకేంద్రణకు గుఱిచేసి తర్వాత స్ఫటికీకరించగా వచ్చిన పంచదార స్ఫటికపు ముద్దను భూమ్యాకర్షణ శక్తిని ఉపయోగించి ఎంతశాతం చెఱకుపిప్పి ఉండాలో, అంతే ఉండేలాగ ఆరబెట్టిచేస్తారు. ఈ విధానమును అనుసరించి ఆధునిక పద్ధతి ఒకటి 19వ శతాబ్దంలో పుట్టి, కొంచెం మంచిరకం షాడనచక్కెరను తయారుచేసింది. ఇటువంటి పద్ధతినే అనుసరించి అపకేంద్రీకరించబడని ప్రాకృతిక చక్కెరను జాపనీయులు తయారుచేశారు. దానినే "కొకూతో" (జాపనీ భాష黒糖 ఆంగ్లం: kokut<font style="background-color: transparent;">o ) అంటారు. ఈ చక్కెర ఓకినావా ప్రాంతంలో పెద్దపెద్ద ముద్దలుగా అమ్ముతారు. దీనిని శోచూ అనబడే జాపనీయ మద్యాన్ని తయారుచేయడంలో ఉపయోగిస్తారు.
వంటలలో వాడకం
షాడబ చక్కెర పాశ్చాత్య పిండివంటలలో, బేక్ చేయబడిన వంటలలో మంచి రుచినిస్తుంది. దీనిని చెఱకు పానకం(ఆంగ్లం: మేపుల్ సిరప్)కు బదులుగా, చెఱకు పానకాన్ని దీనికి బదులుగా వాడవచ్చు. షాడబ చక్కెర సాధారణ చక్కెరగంటే త్వరగా పాకంగా మారుతుంది కాబట్టి, దీనిని పులుసులలో, మిఠాయి తయారీలలో ఎక్కువగా వాడతారు.
గృహప్రయోజనాలకు, షాడబ చక్కెరకు ఖచ్చితమైన సరిజోడును సాధారణ పంచదారకు చెఱకుపిప్పిని కలుపడం ద్వారా తయారుచేయవచ్చు. తగిన నిష్పత్తి ఏమిటంటే, ఒక టెబుల్ స్పూను చెఱకుపిప్పిని ఒక కప్పు పంచదారకు కలపాలి(లేదా తీసుకున్న మొత్తం పంచదార పరిమాణానికి వీసం(1/16)వంతు). చెఱకుపిప్పి  షాడబ చక్కెరలో బరువుపరంగా పదవశాతముండగా, సాధారణ పంచదారలో పదకొండవ శాతముంటుంది. అంగడులలో లభించే చెఱకుపిప్పి యొక్క రుచి-వర్ణవైవిధ్యం కారణంగా, లేత షాడబ చక్కెరకోసం తక్కువ చెఱకుపిప్పి, ముదురు షాడబ చక్కెరకోసం ఎక్కువ చెఱకుపిప్పిని రుచ్యనుసారంగా కలుపుకోవాలి.
షాడబ చక్కెరను ఉపయోగించే ఆధునిక వంటకాలలో, షాడబ చక్కెర అన్న పదాన్ని సాధారణంగా అందఱూ లేత షాడబ చక్కెరగా భావిస్తారు, కాని లేత షాడబ చక్కెరను వాడాలా, ముదురు షాడబ చక్కెరను వాడాలా అనేది ఎవరికి వారి ఇష్టాయిష్టాలపై  ఆధారపడివుంటుంది. కేకుల తయారీలలో కూడా, చక్కెరలో తేమశాతం బాగా ముఖ్యాంశము. ముఖ్యంగా, ముదురు షాడబ చక్కెరను లేదా చెఱకుసారాన్ని వాడటం వలన కొంచెం రుచి అధికమౌతుందనే చెప్పాలి.
గట్టిబడిన షాడబ చక్కెర తిరిగి మెత్తగామార్చడానికి వేడిచేసి ఒకసారి కరిగించి మరల చల్లబరిస్తే అది తిరిగి మెత్తని స్ఫటికాలుగల షాడబ చక్కెర గా మారుతుంది. డీప్-ఫ్రిజ్ లో పెట్టడం షాడబ చక్కెర యొక్క తేమ నశించకుండా, అందులోని చెఱకుసారము గట్టిబడకుండా, చక్కెర ఎక్కువకాలం నిల్వవుండేలా చేస్తుంది.
పోషక విలువలు
వందగ్రాముల షాడబ చక్కెరలో 377 క్యాలరీలుంటాయి. అంతే బరువున్న సాధారణ చక్కెరలో 387 క్యాలరీలుంటాయి. కాకపోతే, షాడబ చక్కెర సాధారణ చక్కెర కన్నా ఎక్కువ సాంద్రతగలిగి ఉంటుంది కాబట్టి ఎక్కువ క్యాలరీలనే ఇస్తుంది.
షాడబ చక్కెరలోని ఖనిజాలన్నీ అందులో కలుపబడిన చెఱకుసారము వలనే వస్తాయి. ఉదాహరణకు వందగ్రాముల షాడబ చక్కెరలో ఇనుము యొక్క దినసరి విలువ పదిహేను శాతముంటూ, ఇతర వైటమిన్లూ, ఖనిజాలూ గమనార్హమైన విలువలలో లేవు.
కాచిగూడ
కాచిగూడ (ఆంగ్లం Kachiguda) హైదరాబాదు నగరంలోని ప్రాంతము. ఇది మూసీ నదికి ఉత్తర ఒడ్డున ఉంది.
విశేషాలు
నిజాం కాలంలో నిర్మించిన హైదరాబాదు లోని మూడవ అతి పెద్ద రైల్వేస్టేషను కాచిగూడ రైల్వేస్టేషను (Kachiguda Railway Station) ఇక్కడ ఉంది. సమీపంలోని కొండ మీద శ్యాం మందిర్ చాలా ప్రశాంతంగా ఉంటుంది. ఇక్కడ ప్రధానమైన కాచిగూడ రక్షకభట నిలయము (Police Station) ఉంది.
వాణిజ్య ప్రాంతం
ఇది హైదరాబాదు లోని షాపింగ్ కోసం ఉన్న ఒక ప్రాంతం. సుల్తాన్ బజార్లో వస్త్రాలు లభిస్తాయి. తారకరామ, వెంకటరమణ, పద్మావతి మొదలైన సినిమా హాల్స్ ఇక్కడ ఉన్నాయి. టూరిస్ట్ హోటల్ ఈ మధ్యనే ఆధునీకరణ చేయబడింది.
రవాణా సౌకర్యాలు
కాచిగూడ ప్రాంతం నుండి హైదరాబాదు లోని అన్ని ప్రాంతాలకు ఎ.పి.ఎస్.ఆర్.టి.సి. (APSRTC) బస్సు సర్వీసులు నడిపిస్తుంది. ఈ ప్రాంతంలో బస్ డిపో కూడా ఉంది. ఇక్కడ MMTS రైల్వేస్టేషను కూడా ఉంది.
ఇచట హోటల్ టూరిస్టు ప్లాజా హోటల్. దీనిని నూతనంగా నిర్మించారు. ఈ ప్రాంతంలో వైష్ణవీ హోటల్, పంచరత్న హోటల్, నంద్ ఇంటర్నేషనల్ లు ఉన్నాయి. ఇక్కడ శాకాహార హోటల్స్ అయిన హోటల్ స్వీకార్, ఇన్విటేషన్ రెస్టారెంట్, స్వాద్ రెస్టారెండు కూడా ఉన్నాయి
విద్యాలయాలు
ఇక్కడ ప్రాచీనమైన అమృత్ కపాడియా డిగ్రీ కళాశాల (Amruth Kapadia Degree College) ఉంది. ఇక్కడ వైశ్యా వసతిగృహం (Vysya Hostel) ఉంది.
ఇతర లింకులు
వర్గం:హైదరాబాదు వర్గం:హైదరాబాదు పరిసర ప్రాంతాలు
దిలీప్ కొణతం
దిలీప్ కొణతం, (ఆంగ్లం:Dileep Konatham) తెలంగాణ కు చెందిన రచయిత, సాంకేతిక నిపుణుడు. ఇంగ్లీషులో బహుళ ప్రజాదరణ పొందిన "కన్ఫెషన్స్ ఆఫ్ యాన్ ఎకనామిక్ హిట్‌మ్యాన్" అనే ఆంగ్ల పుస్తకాన్ని ఒక దళారీ పశ్చాత్తాపం పేరిట తెలుగులోకి అనువదించి తెలుగు పుస్తక ప్రపంచంలో సంచలనం సృష్టించిన దిలీప్, ప్రస్తుతం తెలంగాణ ప్రభుత్వ డిజిటల్ మీడియా డైరెక్టర్ గా బాధ్యతలు నిర్వర్తిస్తున్నాడు.
జననం - విద్యాభ్యాసం
దిలీప్ స్వగ్రామం తెలంగాణ రాష్ట్రం, యాదాద్రి - భువనగిరి జిల్లాలోని మోత్కూర్. ఆయన సెప్టెంబర్ 22న భారత కమ్యూనిస్టు పార్టీ (సి.పి.ఐ) నాయకుడు కొణతం బక్కారెడ్డి, అరుణ దంపతులకు జన్మించాడు. హైదరాబాదులోని సెయింట్ జోసఫ్ పబ్లిక్ స్కూల్ లో ప్రాథమిక విద్యను పూర్తిచేసిన దిలీప్, వివేకవర్ధిని డిగ్రీ కళాశాల నుండి బీఎస్సీ, ఉస్మానియా విశ్వవిద్యాలయము అనుబంధ కళాశాల వివేకానంద స్కూల్ ఆఫ్ పోస్ట్ గ్రాడ్యుయేట్ స్టడీస్ నుండి ఎంబీఏ పూర్తి చేశాడు.
వివాహం - ఉద్యోగం
2000, ఏప్రిల్ 19న స్వర్ణ కిలారి తో దిలీప్ వివాహం జరిగింది. వీరికి ఒక కుమారుడు (అర్ణవ్)
తెలంగాణ ఉద్యమంలో
తెలంగాణ ఉద్యమ సమయంలో తెలంగాణ రాష్ట్ర ఆవశ్యకతను, ఉద్యమ లక్ష్యాలనూ గురించి సామాజిక మాధ్యమం ద్వారా విస్తృత ప్రచారం చేయడంతోపాటూ, తెలంగాణ వ్యతిరేక శక్తుల పన్నాగాలను ఎప్పటికప్పుడు సామాజిక మాధ్యమం వేదికల్లో తిప్పికొట్టేవాడు. మిషన్ తెలంగాణ అనే వెబ్ పోర్టల్ స్థాపించి ఎప్పటికప్పుడు తెలంగాణ ఉద్యమం విశేషాలు ప్రపంచవ్యాప్తంగా చేరవేశాడు. గూగుల్ సంస్థలో ఉద్యోగం చేస్తూనే తెలంగాణ రాష్ట్ర సాకారం కోసం నిరంతరం శ్రమించాడు.
ఇతర లింకులు
వర్గం:తెలుగువారు వర్గం:తెలంగాణ రచయితలు వర్గం:జీవిస్తున్న ప్రజలు వర్గం:యాదాద్రి భువనగిరి జిల్లా రచయితలు వర్గం:తెలంగాణ ఉద్యమకారులు వర్గం:యాదాద్రి భువనగిరి జిల్లా వ్యక్తులు వర్గం:సాంకేతిక నిపుణులు వర్గం:ప్రభుత్వ ఉద్యోగులు
ప్రభాకర్ చౌటి
బాల్యం, విద్యాభ్యాసం:
ప్రభాకర్ బాల్యమంతా పడకల్ గ్రామంలోనే జరిగింది. ఆరవ తరగతి వరకు పడగల్ గ్రామంలో ఆ తర్వాత 7వ తరగతి నుంచి పదవ తరగతి వరకు జెడ్. పి .హెచ్ .ఎస్ కందుకూరు గ్రామంలో అదేవిధంగా ఇంటర్మీడియట్ ఆ తరువాత బి టెక్ లను రంగారెడ్డి జిల్లా లో పూర్తి చేశాడు. ఇంజనీరింగ్ చేసిన తర్వాత ప్రభాకర్ వివిధ సామాజిక అంశాల ప్రభావాలకు లోనై  జర్నలిజం చేయదలచి 2013 - 15 మధ్యలో ఉస్మానియా యూనివర్సిటీ లో జర్నలిజం లో పోస్టు గ్రాడ్యుయేట్ చేశాడు. ప్రస్తుతం మాస్ కమ్యూనికేషన్ జర్నలిజం  విభాగంలో పి. హెచ్. డి చేస్తున్నాడు.
వృత్తి జీవితం:
ప్రభాకర్ సివిల్స్ ఫ్యాకల్టీ గా దేశంలో పేరుపొందిన వివిధ సంస్థల్లో పాలిటీ, కరెంట్ అఫైర్స్ లను బోధిస్తున్నాడు.2014 నుండి తెలంగాణ ప్రభుత్వం ఎస్సీ స్టడీ సర్కిల్ అదేవిధంగా బీసీ స్టడీ సర్కిల్ లో గెస్ట్ ఫ్యాకల్టీ గా ఉన్నాడు.
రాసి ప్రచురించిన ప్రధాన వ్యాసాలు:
తెలంగాణలోని ప్రధాన దినపత్రిక నమస్తే తెలంగాణ లో ఇండియన్ ఎకానమీ పైన అదేవిధంగా పోటీపరీక్షల ప్రణాళికల పైన అనేక వ్యాసాలు రాసాడు. వివిధ రకాల మాస పత్రికలకు రాజకీయ, సామాజిక, ఆర్థిక, అంతర్జాతీయ కోణాల్లో అంశాలను విశ్లేషిస్తూ వ్యాసాలను రాసాడు.
రాసిన పుస్తకాలు :
alt=ప్రభాకర్ చౌటి|thumb|ప్రభాకర్ చౌటి రాసిన ఇండియన్ ఎకానమీ పుస్తకం పోటీ పరీక్షలలో అత్యంత కష్టమైన ఇకనుంచి సబ్జెక్టును సామాన్యులు సైతం అర్థం చేసుకునే విధంగా అతి సరళమైన భాషలో  వివరణాత్మకంగా ప్రభాకర్ "ఇండియన్ ఎకానమీ"  అనే  పుస్తకాన్ని తెలుగు భాష లో రాసాడు
సామాజిక కార్యకర్త గా చేసిన కృషి :
సమాజంలోని వివిధ అంశాలపై పత్రికల లో వ్యాసాలు రాయడం, వాటికి సంబంధించి నటువంటి అంశాలపైన న్యూస్ ఛానల్స్ లోని డిబేట్ లో పాల్గొన్నాడు. సేవ్ నల్లమల ఉద్యమం లో కీలక పాత్ర వహించిన ప్రభాకర్, స్వేరో స్టూడెంట్స్ యూనియన్ ను స్థాపించి ప్రస్తుతం దానికి ప్రెసిడెంట్ గా వ్యవహరిస్తూ, విద్యార్థుల సమస్యల పైన పోరాటం కొనసాగిస్తున్నాడు. ప్రధాన స్వేరోస్ సంస్థ లొ సెంట్రల్ కమిటీ నీ నెంబర్ గా, బహుజన సమాజ్ పార్టీ తరపున వివిధ చర్చల్లో పాల్గొన్నాడు.తెలంగాణ ప్రభుత్వం ఊర్లో ఉన్న కేసుల విచారణ ఖర్చుల కోసం 58 కోట్ల రూపాయలను మంజూరు చేసింది. ఈ ప్రభుత్వ నిర్ణయాన్ని సవాల్ చేస్తూ ప్రభాకర్ హైకోర్టులో ప్రజా ప్రయోజన వ్యాజ్యం (పిల్) దాఖలు చేశాడు.
నిర్వహిస్తున్న పదవులు:
ప్రభాకర్ స్వేరో స్టూడెంట్స్ యూనియన్ కి ప్రస్తుతం ప్రెసిడెంట్ గా ఉన్నాడు
అందుకున్న పురస్కారాలు:
నేషనల్ ఓటర్స్ డే సందర్భంగా   అంబిషన్స్   కెరీర్ కౌన్సిలర్స్ ఆధ్వర్యంలో ఎడ్యుకేషన్ ఎక్స్ లెన్స్  అవార్డు-2020 ' బెస్ట్ ఫ్యాకల్టీ ఇన్ జర్నలిజం' విభాగం లో జ్యూరీ అవార్డును సొంతం చేసుకున్నాడు.ప్రభాకర్ 2022లో తాను బోధిస్తున్న ఒక ప్రధాన సంస్థ నుండి గోల్డ్ ట్రోఫీ ని అందుకున్నాడు
యాళ్లూరి వెంకటరెడ్డి
యాళ్లూరి వెంకటరెడ్డి ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన 1989లో జరిగిన అసెంబ్లీ ఎన్నికల్లో గిద్దలూరు నియోజకవర్గం నుండి ఎమ్మెల్యేగా గెలిచాడు.
మూలాలు
వర్గం:ఆంధ్రప్రదేశ్ శాసన సభ్యులు (1989) వర్గం:వై.యస్.ఆర్. కాంగ్రెస్ పార్టీ రాజకీయ నాయకులు
సమపికా దేవ్‌నాథ్
సమపికా దేవ్‌నాథ్, బెంగాలీ సినిమా, టెలివిజన్ నటి, మోడల్. 2007లో కాల్ సినిమాతో రంగప్రవేశం చేసిన సమపికా, హిందీ సినిమా లలో కూడా నటించింది.
జీవిత విషయాలు
సమపికా కలకత్తాతో జన్మించింది. ఫ్యాషన్ డిజైనింగ్‌లో గ్రాడ్యుయేట్ పూర్తిచేసింది.
వృత్తిరంగం
సమపికా తొలి చిత్రం 'కాల్' 2007లో విడుదలైనది. దానితోపాటు 'హలో కోల్‌కతా', 'ఆస్ట్రో', 'శత్రు సంఘర్' వంటి సినిమాలలో కూడా నటించింది.
స్వాతి తిరునాళ్ రామ వర్మ
వర్గం:విలీనం నుండి దారిమార్పు తరగతి వ్యాసాలు
సమపికా దేవ్‌నాథ్
బయటి లింకులు
వర్గం:హిందీ సినిమా నటీమణులు వర్గం:భారతీయ సినిమా నటీమణులు వర్గం:జీవిస్తున్న ప్రజలు
బెల్గాం లోక్‌సభ నియోజకవర్గం
బెల్గాం లోక్‌సభ నియోజకవర్గం భారతదేశంలోని 543 పార్లమెంటరీ నియోజకవర్గాలలో, కర్ణాటక రాష్ట్రంలోని 28 పార్లమెంటరీ నియోజకవర్గాలలో ఒకటి. ఈ నియోజకవర్గం బెళగావి జిల్లా పరిధిలో 08 అసెంబ్లీ స్థానాలతో ఏర్పడింది.
మూలాలు
వర్గం:కర్ణాటక లోక్‌సభ నియోజకవర్గాలు
పిడతల సాయికల్పనారెడ్డి
పిడతల సాయికల్పనారెడ్డి ఆంధ్రప్రదేశ్ రాష్ట్రానికి చెందిన రాజకీయ నాయకురాలు. ఆయన 2001లో జరిగిన అసెంబ్లీ ఉప ఎన్నికలో గిద్దలూరు నియోజకవర్గం నుండి ఎమ్మెల్యేగా గెలిచింది.
షెరిల్ శాండ్‌బర్గ్
షెరిల్ శాండ్‌బర్గ్ (జననం: 1969 ఆగస్టు 28) ఒక అమెరికన్ సాంకేతిక అధికారి, ఉద్యమకర్త, రచయిత. ఆగస్టు 2013 నాటికి ఈమె ఫేస్‌బుక్ ముఖ్య ఆపరేటింగ్ అధికారి. జూన్ 2012లో ఫేస్‌బుక్ యొక్క డైరెక్టర్ల బోర్డుకు ఈమె ఎన్నికయ్యారు, ఫేస్‌బుక్ బోర్డు సభ్యులుగా సేవలందించిన మొదటి మహిళగా ఈమె గుర్తింపు పొందారు.
మూలాలు
వర్గం:1969 జననాలు వర్గం:జీవిస్తున్న ప్రజలు
దెర్సు ఉజాలా
దెర్సు ఉజాలా అకీరా కురొసావా దర్శకత్వంలో 1975లో విడుదలైన సోవియట్-జపనీస్ కో-ప్రొడక్షన్ చలనచిత్రం. ఇది కురపోవా దర్శకత్వం వహించిన మొదటి జపనీస్ భాషా చిత్రంగా, మొదటి, ఏకైక 70ఎంఎం చిత్రంగా నిలిచింది. 1975లో మాస్కో ఇంటర్నేషనల్ ఫిలిం ఫెస్టివల్ లో గోల్డెన్ ప్రైజ్, ప్రిక్స్ ఇంటర్నేషనల్ ఫెడరేషన్ ఆఫ్ ఫిల్మ్ క్రిటిక్స్ అవార్డులతోపాటూ 1976లో ఉత్తమ విదేశీ చిత్రంగా ఆస్కార్ అవార్డును అందుకుంది.
ఈ చిత్రం సోవియట్ యూనియన్ లో 20.4 మిలియన్ల టికెట్లు అమ్ముడవడంతోపాటూ యునైటెడ్ స్టేట్స్, కెనడాలలో 1.2 మిలియన్ డాలర్లు వసూలు చేసింది.
మూలాలు
వర్గం:1975 సినిమాలు వర్గం:జపాన్ చలన చిత్రాలు
పిడతల విజయకుమార్ రెడ్డి
పిడతల విజయకుమార్‌ రెడ్డి ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన 1999లో జరిగిన అసెంబ్లీ ఎన్నికల్లో గిద్దలూరు నియోజకవర్గం నుండి ఎమ్మెల్యేగా గెలిచాడు.
మూలాలు
వర్గం:ఆంధ్రప్రదేశ్ శాసన సభ్యులు (1999)
తిరుమలగిరి (సికింద్రాబాద్)
తిరుమలగిరి, తెలంగాణ రాష్ట్రం, హైదరాబాదు మహానగర అభివృద్ధి సంస్థ, శంషాబాద్ జోన్, హైదరాబాద్ జిల్లా, తిరుమలగిరి మండలానికి చెందిన గ్రామం. అదే పేరుతో ఉన్న తిరుమలగిరి మండలానికి కేంద్రం. ఇది హైదరాబాదు మహానగర అభివృద్ధి సంస్థ, శంషాబాద్ జోన్, హైదరాబాద్ జిల్లా, తిరుమలగిరి మండలానికి చెందిన గ్రామం. ఇది సికింద్రాబాద్ రెవెన్యూ డివిజన్ పరిధిలోని ఒక ప్రాంతం. అంతకు ముందు భారతదేశంలోని సికింద్రాబాద్ ప్రధాన శివారు ప్రాంతం.ఇది హైదరాబాద్ జిల్లాకు ఉత్తరాన ఉంది. తిరుమలగిరి శివారు ప్రాంతంలో చాలా చిన్న నివాస పట్టణాలు ఉన్నాయి. ప్రక్కనే ఉన్న శివారు ప్రాంతాలైన కార్ఖానా, సైనిక ఆయుధ సామాగ్రి కేంద్రం (ఎఒసి) తరచుగా తిరుమలగిరిలో భాగంగా భావిస్తారు. గత 15 సంవత్సరాలలో, ఈ శివారు జంట నగరాల్లో ఒక ముఖ్యమైన నివాస ప్రాంతంగా మారింది. ఈ శివారులో అనేక కాలనీలు, పట్టణనివాసాలు,బహుళ అంతస్థులు నిర్మించబడ్డాయి.సికింద్రాబాద్ చరిత్రాత్మకంగా పరిశీలిస్తే, తిరుమలగిరి, బోయినపల్లి, మారెడ్‌పల్లి అనే ఈ మూడు గ్రామాల కలయికతో సికింద్రాబాద్ ఏర్పాటైనట్లుగా తెలుస్తుంది.ఈ ప్రాంతం బ్రిటిష్ కాలంనాటి  బ్రిటిష్ కారాగారం, వైద్యకళశాల వంటి కొన్ని చారిత్రక భవనాలను కలిగి ఉంది. మలేరియా నివారణను కనుగొన్న సర్ రోనాల్డ్ రాస్ పేరుతో 'సర్ రోనాల్డ్ రాస్ ఇన్స్టిట్యూట్ ఆఫ్ పారాసిటాలజీ' ఈ ప్రదేశానికి కొద్ది దూరంలోనే ఉంది, కానీ ప్రస్తుతం అది పని చేయటలేదు.
వాణిజ్య ప్రాంతం
ఈ శివారుప్రాంతంలో అన్ని రకాల అవసరాలకు చాలా షాపులు ఉన్నాయి. 2002 లో అనేక వస్త్ర కర్మాగార కేంద్రాలు వెలిసాయి. ఇక్కడ రాయితీ ధరలకు అన్ని శ్రేణులవారి కోసం అనేక బ్రాండెడ్ దుస్తులు కొనుగోలుకు అందుబాటులో ఉంటాయి.నగరంలోని అంతటా ఉన్న దుకాణదారులను ఆకర్షిస్తుంది. సికింద్రాబాద్ పరిధిలోని మొత్తం వాహనాల సంఖ్య (ఎపి 10) నమోదుకు సేవలు అందించే రవాణా శాఖ కార్యాలయం (ఆర్టీఏ) ఇక్కడ ఉండటం ఒక ప్రధాన మైలురాయి.ఈ శివారులో పెరుగుతున్న జనాభా అవసరాలకు తగ్గట్టుగా, ఎస్బిఐ వంటి అనేక బ్యాంకులు 2002 నుండి పనిచేస్తున్నాయి.
చిల్లర వ్యాపారులు
ఫాబిండియా, ఫుడ్ వరల్డ్ వంటి స్పెషలిస్ట్ కిరాణా షాపులు ఇక్కడ ఉన్నాయి.ఒక ఆధునిక మాల్, రెయిన్బో మాల్ లో ఫాబ్ ఇండియాతో సహా కొన్ని మంచి షాపులు రెస్టారెంట్లు ఉన్నాయి. పాత మోండా మార్కెట్ హస్మత్‌పేట్ సరస్సు సమీపంలోకి మార్చబడింది.కూరగాయలు అమ్మకాలు కోసం బోయినపల్లి  విఫణి యార్డును  (ఆసియాలో అతిపెద్ద మార్కెట్ యార్డ్ అని నమ్ముతారు) అని పిలువబడే పెద్ద టోకు విఫణి సముదాయాన్ని  ప్రభుత్వం నిర్మించింది.
రెస్టారెంట్లు
ఈ శివారులలో కాంటినెంటల్, చైనీస్, భారతీయ వంటకాలుకు చెందిన కొన్ని ఖరీదైన రెస్టారెంట్లు ఉన్నాయి.వివిధరకాలకు చెందిన చాలా ఫాస్ట్ ఫుడ్ కేంద్రాలు ఉన్నాయి. జనవరి 2007 జనవరిలో, మెక్‌డొనాల్డ్స్ తన రెండవ రెస్టారెంట్‌ను ఈ ప్రాంతలో ప్రారంభించింది. ఈ ప్రాంతంలోని ఇతర తినుబండారాలు కెఎఫ్‌సీ, కేఫ్ లాట్టే, ఎక్స్‌ట్రీమ్ స్పోర్ట్స్ బార్, ఆలివ్ చీజ్, కాఫీ కేబాబ్స్, బాస్కిన్ రాబిన్స్, పిజ్జా హెవెన్, వాక్స్ పేస్ట్రీ, కేక్ బాస్కెట్ వంటి అనేక బేకరీలు, ప్రత్యేక హైదరాబాదీ రెస్టారెంట్లు, హైదరాబాద్ హౌస్, బిర్యానీ దర్బార్, ది ప్రైడ్ రెసిడెన్సీ లాంటిబసలు ఇక్కడ ఉన్నాయి. ఇంకా పంజాబీ ఎఫైర్, జీట్స్ కిచెన్, గణేష్ ధాబా, ఘన్‌గ్రూ రెస్టారెంట్ వంటి పంజాబీ రెస్టారెంట్లు, పెప్పర్ పాడ్స్ వంటి బహుళ వంటకాల రెస్టారెంట్ ఇక్కడ ఉన్నాయి..
ఉత్సవాల వసతి భవనాలు
ఎస్ఎంఆర్ జయలక్ష్మి గార్డెన్స్ (ఆర్టీసీ కాలనీ), టీచర్స్ కో-ఆపరేటివ్ సొసైటీ కమ్యూనిటీ హాల్ (టీచర్స్ కాలనీ), అనుభావ్ గార్డెన్స్ (ఆర్టీఏ సమీపంలోని హనుమాన్ ఆలయం వద్ద ), జూలూరి వజ్రమ్మ కళ్యాణ మండపం, మోడరన్ ఫంక్షన్ ప్లాజా (లాల్‌బజార్), లీలా గార్డెన్స్ (టీచర్స్ కాలనీ సమీపంలో), మహాత్మా గాంధీ కమ్యూనిటీ హాల్ (మెయిన్ ఆర్డి లాల్‌బజార్) ఉత్సవాల జరుపుకునే వసతి భవనాలు ఉన్నాయి
పాఠశాలలు
డిల్లీ పబ్లిక్ స్కూల్, న్యూ ఉషోదయ ఉన్నత పాఠశాల (సుభాష్ నగర్), షేర్వుడ్ పబ్లిక్ స్కూల్, సెయింట్ ఆండ్రూస్ స్కూల్, సెయింట్ జోసెఫ్స్ ఉన్నత పాఠశాల, హోలీ ఫ్యామిలీ గర్ల్స్ ఉన్నత పాఠశాల, కేంద్రీయ విద్యాలయ గౌతమ్ మోడల్ పాఠశాల, సైనిక పాఠశాల (ఆర్కె పురం) లాంటి కొన్ని మంచి పాఠశాలలు ఉన్నాయి.సెయింట్ జోసెఫ్స్ జూనియర్ కళాశాల, కెన్ డిగ్రీ కళాశాల, లిటిల్ ఫ్లవర్ జూనియర్ డిగ్రీ కళాశాలలు ఈ ప్రాంతలో ఉన్నాయి.ఈ ప్రాంతం హైదరాబాద్, సికింద్రాబాద్‌ నగరాల రోడ్లతో ఉత్తర తెలంగాణ జిల్లాలను కలిపే రాజీవ్ రహదారి (హైవే) బాగా అనుసంధానించబడి ఉందిఇది ఈ శివారు గుండా జాతీయ రహదారి 7 (ఎన్‌హెచ్‌7) 4 ఈ శివారు నుండి కి.మీ. ఎన్.హెచ్ 7 ను ఇసిఐల్ క్రాసు ' రోడ్లతో అనుసంధానించే లింక్ రోడ్ ఉంది. ఈ జంక్షన్లు జంట నగరాల్లో ప్రధాన కూడళ్లలో ఒకటిగా మారి,.గరిష్ట సమయంలో ట్రాఫిక్ రద్దీని తగ్గించింది. చాలా ట్రక్కులు ఈ రహదారిని ఉపయోగిస్తాయి. ఇక్కడకు అతి సమీపంలో ఎమ్ఎమ్టిస్ రైలు స్టేషన్, సికింద్రాబాద్ రైల్వే స్టేషన్ ఉన్నాయి. సమీపంలోని అల్వాల్ వద్ద సబర్బన్ రైల్వే స్టేషన్ ఉంది.21 నుంచి 25, 147 సంఖ్యలుగల అన్నిఆర్టీసీ బస్సులు తిరుమలగిరికి వస్తాయి.
తిరుమలగిరిలోని కాలనీలు
తిరుమలగిరిలో ఉన్న కొన్ని బాగా అభివృద్ధి చెందిన కాలనీలు క్రింద ఇవ్వబడ్డాయి.ఈ ప్రాంతంలో ఇంకా ఇందిరా నగర్ కాలనీ, కనాజిగూడ, శ్రీ పద్మ నాభ నగర్ కాలనీ (ఇండియన్ ఎయిర్లైన్స్ కాలనీతో పాటు), తిరుమల ఎన్క్లేవ్, టీచర్స్ కాలనీ, నెహ్రూ సెంచనరీ కాలనీ జూపిటర్ కాలనీ, ఇండియన్ ఎయిర్లైన్స్ కాలనీ, సూర్య ఎన్క్లేవ్,ఎడబ్ల్యుహెచ్ఒ వేద కాలనీ, దుర్గావిహార్ ఐఒబి కాలనీ, రవి కాలనీ, సర్దార్ పటేల్ కాలనీ, చంద్రగిరి కాలనీ, పి అండ్ టి కాలనీ, అరుణ ఎన్క్లేవ్, శ్రీ నగర్ కాలనీ, భూదేవినగర్, బంజారా నగర్, ఎల్బి నగర్, శ్రీ సాయి ఎన్క్లేవ్, సాయి సాగర్ ఎన్క్లేవ్, మన్సరోవార్ బట్ లాంటి సహకార గృహ సముదాయ నివాస ప్రాంతాలు ఉన్నాయి.
వెలుపలి లంకెలు
వర్గం:హైదరాబాదులోని ప్రాంతాలు వర్గం:Coordinates on Wikidata
జి. నారాయణరావు
'''జి. నారాయణరావు,''' ఎనిమిదవ శాసనసభ (1985-1989) స్పీకరుగా 1985వ సంవత్సరం మార్చి 12వ తేదీన ఏకగ్రీవంగా ఎన్నికై 1989వ సంవత్సరం సెప్టెంబరు 26వ వరకు ఆ పదవిని నిర్వహించాడు.
జననం, విద్య
ఇతను 1931వ సంవత్సరం జూన్ 24వ తేదీన కరీంనగర్ జిల్లా జగిత్యాల జిల్లా, తిమ్మాపూర్ గ్రామంలో జన్మించాడు.1959లో గ్రాడ్యుయేషన్ పూర్తిచేసిన తరువాత. ఉస్మానియా యూనివర్సిటీ నుండి లా డిగ్రీ పూర్తి చేశాడు.
వృత్తి
నారాయణరావు ఆంధ్రప్రదేశ్ బార్ కౌన్సిల్ కు మూడుసార్లు వైస్ ఛైర్మన్ గా, సిటీ సివిల్ కోర్ట్ ల బార్ అసోసియేషన్ ఛైర్మన్గా పనిచేశాడు.
రాజకీయ జీవితం
1985వ సంవత్సరం ఎనిమిదవ శాసనసభకు రాజధానిలోని మహరాజ్ గంజ్ నియోజకవర్గం నుంచి ఎన్నికయ్యాడు. 1985వ సంవత్సరంలో కెనడాలో జరిగిన కామన్ వెల్త్ పార్లమెంటరీ అసోసియేషన్ సదస్సులో పాల్గొన్నాడు.
శాసనసభాపతిగా
శాసనసభ హక్కుల విషయంలో నారాయణరావు నిక్కచ్చిగా వ్యవహరించే వాడు. సభామర్యాద ఉల్లంఘన విషయంలో రాజీపడేవాడు కాదు. భారత రాజ్యాంగం శాసనసభకు, న్యాయవ్యవస్థకు సంబంధించి స్పష్టమైన అధికార విభజన చేసిందని, ఒకరి అధికార పరిధిలోనికి ఇంకొకరు ప్రవేశించడం ఇరువురికి మధ్య ఉన్న సత్సంబంధాలను దెబ్బ తీసుకోవడమే అవుతుందని, చట్టసభల గౌరవ ప్రతిష్ఠలకు భంగం వాటిల్లినప్పుడు వాటిని ఏ విధంగా పరిరక్షించుకోవాలనేది చట్టసభల పరిధిలోని అంశం అని, ఈ విషయంలో ఏ న్యాయస్థానం జోక్యం చేసుకునే వీలు లేదని స్పష్టం చేస్తూ 1989 వ సంవత్సరం సెప్టెంబరు 14వ తేదీన రూలింగు ఇచ్చి శాసనసభ గౌరవ ప్రతిష్ఠలను ఇనుమడింప జేశాడు.
మూలాలు
వర్గం:ఆంధ్రప్రదేశ్ శాసనసభ స్పీకర్లు వర్గం:జగిత్యాల జిల్లా రాజకీయ నాయకులు వర్గం:జగిత్యాల జిల్లా న్యాయవాదులు వర్గం:హైదరాబాదు జిల్లా నుండి ఎన్నికైన ఆంధ్రప్రదేశ్ శాసన సభ్యులు వర్గం:1931 జననాలు
రాజారామ్ భోంస్లే II
రాజారామ్ భోంస్లే II ను, రామరాజు అని కూడా పిలుస్తారు. ఇతడు మరాఠా సామ్రాజ్యం ఆరవ చక్రవర్తి. అతను ఛత్రపతి షాహూ దత్తపుత్రుడు. తారాబాయి అతన్ని తన సొంత మనవడిగా షాహూకి అందించింది, షాహూ మరణం తర్వాత అధికారాన్ని చేజిక్కించుకోవడానికి ఉపయోగించుకుంది. అయితే, పక్కన పెట్టబడిన తర్వాత, రాజారామ్ II కేవలం మోసగాడు మాత్రమే అని ఆమె పేర్కొంది. అయినప్పటికీ, పేష్వా బాలాజీ బాజీ రావు అతనిని ఛత్రపతిగా కొనసాగించాడు. వాస్తవానికి, పీష్వా, ఇతర అధిపతులకు కార్యనిర్వాహక అధికారాలన్నీ ఉండేవి.
ప్రారంభ జీవితం
1740లలో, షాహూ జీవితంలోని చివరి సంవత్సరాల్లో, తారాబాయి రాజారాం IIని అతని వద్దకు తీసుకువచ్చింది. ఆమె బిడ్డను తన మనవడిగా, అందుచేత తన భర్త రాజారామ్ ఛత్రపతి ద్వారా శివాజీకి ప్రత్యక్ష వారసునిగా సమర్పించింది. అతను తన రక్షణ కోసం అతను పుట్టిన తరువాత దాచబడ్డాడని, రాజపుత్ర సైనికుడి భార్య ద్వారా పెంచబడ్డాడని ఆమె పేర్కొంది. తత్ఫలితంగా, షాహూ అతనిని చిన్నతనంలో దత్తత తీసుకున్నాడు.
కోళ్ల లలిత కుమారి
కోళ్ల లలిత కుమారి ఆంధ్రప్రదేశ్ రాష్ట్రానికి చెందిన రాజకీయ నాయకురాలు. ఆమె శృంగవరపుకోట నియోజకవర్గం నుండి రెండుసార్లు ఎమ్మెల్యేగా ప్రాతినిధ్యం వహించింది.
రాజకీయ జీవితం
కోళ్ల లలిత కుమారి తన తాత మాజీ మంత్రి కోళ్ల అప్పలనాయుడు స్పూర్తితో 2006లో తెలుగుదేశం పార్టీ ద్వారా రాజకీయాల్లోకి వచ్చి లక్కవరపుకోట మండలం ఖాసాపేట ఎంపీటీసీగా ఎన్నికై, మెజార్టీ ఎంపీటీసీల బలంతో ఎంపీపీగా ఎన్నికైంది. ఆమె 2009లో జరిగిన అసెంబ్లీ ఎన్నికల్లో శృంగవరపుకోట నియోజకవర్గం నుండి టీడీపీ అభ్యర్థిగా పోటీ చేసి తన సమీప ప్రత్యర్థి కాంగ్రెస్ అభ్యర్థి అల్లు కేశవ వెంకట జోగినాయుడు పై 3,440 ఓట్ల మెజారిటీతో గెలిచి తొలిసారి ఎమ్మెల్యేగా అసెంబ్లీకి ఎన్నికైంది. ఆమె 2009 నుండి 11 వరకు విజయనగరం టీడీపీ జిల్లా అధ్యక్షురాలిగా పని చేసింది. కోళ్ల లలిత కుమారి 2014లో టీడీపీ అభ్యర్థిగా పోటీ చేసి తన సమీప ప్రత్యర్థి వైసీపీ అభ్యర్థి రొంగలి జగన్నాధం పై 28572 ఓట్ల మెజారిటీతో గెలిచి రెండోసారి ఎమ్మెల్యేగా ఎన్నికైంది.
కోళ్ల లలిత కుమారి 2015లో తిరుమల తిరుపతి దేవస్థానం (టీటీడీ) పాలకమండలి సభ్యురాలిగా నియమితురాలైంది. ఆమె 2019లో టీడీపీ అభ్యర్థిగా పోటీ చేసి తన సమీప ప్రత్యర్థి వైసీపీ అభ్యర్థి కడుబండి శ్రీనివాస రావుపై 11,365 ఓట్ల తేడాతో ఓడిపోయింది.
మూలాలు
వర్గం:ఆంధ్రప్రదేశ్ శాసన సభ్యులు (2009) వర్గం:ఆంధ్రప్రదేశ్ శాసన సభ్యులు (2014) వర్గం:తెలుగుదేశం పార్టీ రాజకీయ నాయకులు వర్గం:విజయనగరం జిల్లా నుండి ఎన్నికైన మహిళా శాసన సభ్యులు
జి.శ్రీనివాస నాయుడు
జి.శ్రీనివాస నాయుడు ఆంధ్రప్రదేశ్ రాష్ట్రానికి చెందిన పారిశ్రామికవేత్త, రాజకీయ నాయకుడు. ఆయన 2019లో నిడదవోలు నియోజకవర్గం నుండి ఎమ్మెల్యేగా గెలిచాడు.
జననం, విద్యాభాస్యం
జి.శ్రీనివాస నాయుడు 1968లో ఆంధ్రప్రదేశ్ రాష్ట్రం, పశ్చిమ గోదావరి జిల్లా, నిడదవోలు లో జన్మించాడు. అయన హైదరాబాద్ రామంతాపూర్ లోని ది హైదరాబాద్ పబ్లిక్ స్కూల్ లో 1984లో పదవ తరగతి పూర్తి చేసి తరువాత బిఈ (మెకానికల్‌) పూర్తి చేసి, అమెరికాలో ఎంబీఏ పూర్తి చేశాడు.
రాజకీయ జీవితం
జి.శ్రీనివాస నాయుడు 1994 నుంచి 2004 వరకు కొవ్వూరు అసెంబ్లీ ఎన్నికల్లో తన తండ్రి జీఎస్‌ రావు తరపున ఎన్నికల ప్రచారంలో పాల్గొన్నాడు. ఆయన 2009 అసెంబ్లీ ఎన్నికల్లో నిడదవోలు నియోజకవర్గం నుండి కాంగ్రెస్‌ అభ్యర్థిగా పోటీ చేసి ఓడి పోయాడు. ఆయన 2019లో వైఎస్సార్‌ సీపి అభ్యర్థిగా పోటీ చేసి తన సమీప ప్రత్యర్థి టీడీపీ అభ్యర్థి 	బూరుగుపల్లి శేషారావుపై 21,688 ఓట్ల మెజారిటీతో గెలిచి తొలిసారి ఎమ్మెల్యేగా అసెంబ్లీకి ఎన్నికయ్యాడు.
మూలాలు
వర్గం:పశ్చిమ గోదావరి జిల్లా వ్యక్తులు వర్గం:పశ్చిమ గోదావరి జిల్లా నుండి ఎన్నికైన శాసన సభ్యులు
బర్గర్ ఫిలిం
బర్గర్  (ఆంగ్లం: Bergger) ఫ్రాన్సు కు చెందిన ఒక బ్లాక్ అండ్ వైట్ ఫిలిం తయారీదారు.
చరిత్ర
జనవరి 2007లో ఫోర్టె తో ఉన్న ఒప్పందం ముగిశాక, అదే సంవత్సరం ద్వితీయార్థంలో హర్మాన్ టెక్నాలజీస్ తో ఒప్పందం కుదుర్చుకొని ఫిలిం తయారీని కొనసాగించింది.
ఈ సందర్భంలో బర్గర్ ప్రెసిడెంటు గయ్ గెరార్డ్, వ్యాఖ్య "ప్రత్యేకించి భారీ పారిశ్రామికీకరణ, ఇటీవలి కాలంలో వచ్చిన మార్పులు ఉన్న ఈ తరుణంలో, మా అన్ని ఉత్పత్తులలో ఇంతకు ముందు కంటే ఎక్కువ నాణ్యతాప్రమాణాలను ఇనుమడింపజేయాలనే గట్టి నిర్ణయంతో ఉన్నాము."
మూలాలు
వర్గం:ఫిలిం
పి. రామచంద్రారెడ్డి
'''పి. రామచంద్రా రెడ్డి''' తొమ్మిదవ శాసనసభ (1989-1994) స్పీకరుగా 1990వ సంవత్సరం జనవరి 4వ తేదీన ఏకగ్రీవంగా ఎన్నికై 1990వ సంవత్సరం డిసెంబరు 22వ తేదీ వరకు ఆ పదవిని నిర్వహించాడు. ఈయన స్పీకరుగా ఉన్నపుడే లైబ్రరీ కమిటీకి కొంతకాలం ఛైర్మన్ గా పనిచేసాడు.
జననం, విద్య
ఈయన 1929వ సంవత్సరము డిసెంబరు 3వ తేదీన మెదక్ జిల్లాలోని సంగారెడ్డిలో జన్మించాడు. ఉస్మానియా యూనివర్సిటీలో బి.ఎ., ఎల్.ఎల్.బి., వరకు విద్యాభ్యాసం చేసాడు. ఈయన కొంతకాలం న్యాయవాదిగా ప్రాక్టీసు చేసాడు.
రాజకీయ జీవితం
ఇతను పటాన్ చెరు పంచాయతీ సమితి అధ్యక్షునిగా, ఎ.పి. ఇండస్ట్రీస్ డెవలపమెంట్ కార్పొరేషన్ ఛైర్మన్ గా, ఎ.పి.ఎస్.ఆర్.టి.సి. పాలకవర్గ సభ్యులుగా పనిచేశాడు. 1962వ సంవత్సరములో మూడవ శాసనసభకు, 1972వ సంవత్సరములో ఐదవ శాసనసభకు, 1983వ సంవత్సరములో ఏడవ శాసనసభకు, 1985వ సంవత్సరములో ఎనిమిదవ శాసనసభకు, 1989వ సంవత్సరములో తొమ్మిదవ శాసనసభకు మెదక్ జిల్లా సంగారెడ్డి నియోజకవర్గం నుండి ఎన్నికయ్యాడు. ఈయన నేదురుమల్లి జనార్దన్ రెడ్డి మంత్రి వర్గంలో 22.12.1990 నుండి 08.10.1992 వరకు భారీ పరిశ్రమల మంత్రిగా పనిచేసి చక్కని పాలనాదక్షుడుగా పేరు పొందాడు.
సభాపతిగా
ఇతను స్పీకరుగా శాసనసభ కార్యకలాపాలను ఎంతో సమర్థవంతంగా నిర్వహించాడు. శాసనసభ స్వయం ప్రతిపత్తి, సభ్యుల విశేషాధికారాల గురించి విశేషంగా కృషి చేశాడు. ఈ విషయంలో ఇతను అత్యంత కీలకమైన రూలింగులను ఇచ్చాడు.
ముడియం పీరారెడ్డి
ముడియం పీరారెడ్డి ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన 1983లో జరిగిన అసెంబ్లీ ఎన్నికల్లో గిద్దలూరు నియోజకవర్గం నుండి ఎమ్మెల్యేగా గెలిచాడు.
మూలాలు
వర్గం:ఆంధ్రప్రదేశ్ శాసన సభ్యులు (1983)
అగ్నిపర్వతం (సినిమా)
అగ్నిపర్వతం 1985లో విడుదలైన తెలుగు చలనచిత్రం. వైజయంతీ మూవీస్ పతాకంపై నిర్మించబడిన ఈ సినిమాకు కె.రాఘవేంద్రరావు దర్శకత్వం వహించాడు. కృష్ణ, రాధ, విజయశాంతి ప్రధాన తారాగణంగా ఉన్న ఈ సినిమాకు చక్రవర్తి సంగీతాన్నందించాడు. ఈ చిత్రం టాలీవుడ్ బాక్సాఫీస్ వద్ద విజయవంతమైంది. సోలో టైటిల్ సాంగ్ తో సహా 5 పాటలు మ్యూజికల్ హిట్ అయినాయి. మాస్టర్ అర్జున్ బాలనటునిగా జమదగ్ని పాత్రలో నటించాడు. కృష్ణ దూకుడుగా చేసిన డైలాగ్ "అగ్గిపెట్టె ఉందా?" 1985లో బాగా ప్రాచుర్యం పొందింది.
అల్లోపతీ
చరిత్ర
thumb|నవీనవైద్యశాస్త్ర పిత - హిప్పోక్రటీస్
అగ్నిపర్వతం (సినిమా)
కథ
జగన్నాథరావు ప్రముఖ న్యాయవాది జానకిని వివాహం చేసుకుంటాడు. వారికి ఒక కుమారుడు (మాస్టర్ అర్జున్) ఉంటాడు. ఇంద్రసేన వర్మ, అతని స్నేహితుడు రుద్రయ్య జగన్నాధరావును త్రాగుడుకు బానిసగా తయారుచేస్తారు. ప్రణాళిక ప్రకారం, వారు జానకి చెడిపోయిన మహిళ అని నిందిస్తూ, జగన్నాథరావు అధికంగా మద్యం సేవించడం వల్ల జగన్నాధరవు అపస్మారక స్థితిలో పడిపోయినప్పుడు, ఆమెను రాళ్ళతో కొట్టడానికి ప్రజలను రెచ్చగొట్టడం ద్వారా పిల్లలతో పాటు ఆమెను వదిలించుకోవడానికి ప్రయత్నిస్తూ గెంటి వేస్తారు. శివాలయంలోకి చేరిన జానకి తన కొడుకుకు జమదగ్ని (కృష్ణ) అని పేరు పెడుతుంది. తర్వాత ఆమె ఆత్మహత్య చేసుకుంటుంది, అదే సమయంలో యువ జమదగ్ని శివలింగ వద్ద దీపం వెలిగిస్తాడు. యువ జమదగ్ని తన చనిపోయిన తల్లిని చిన్న చక్రాల బండిపై ఒక శ్మశానానికి తీసుకువెళతాడు. అక్కడ అతను దహన సంస్కారాలు చేస్తాడు. జగ్గయ్య పార్వతమ్మను రెండవ వివాహం చేసుకుంటాడు. రెండవ భార్యకు చంద్రం (కృష్ణ) అనే కుమారుడు, ఒక కుమార్తె (పూర్ణిమ) జన్మిస్తారు. పార్వతమ్మ ద్రోహం గురించి తెలుసుకుని, పోలీసులను పిలుస్తానని ఇంద్రసేన వర్మ, రుద్రయ్యలను బెదిరిస్తుంది. ఏదేమైనా, ఇంద్రసేన వర్మ, రుద్రయ్య చేత నెట్టివేయబడినప్పుడు ఆమె కంటి చూపును కోల్పోతుంది, అదే సమయంలో జగన్నాధరవు చేతికి పక్షవాతం వస్తుంది. ఇంద్రసేన వర్మ, రుద్రయ్య జగన్నాధరావు ఆస్తిని లాక్కుంటారు. జగన్నాధరవు, అతని కుటుంబం సంపదను వదిలివేస్తారు.
ఇంద్రసేన వర్మ దంపతుల ఏకైక కుమార్తె లల్లీ (రాధా) అమెరికా నుండి వచ్చి, ఆమెకు వ్యక్తిగత సహాయకుడిని నియమించాలని పట్టుబడుతుంది. ఆమె గుర్రపు స్వారీ చేస్తున్నప్పుడు జరిగిన ప్రమాదంలో ఉద్యోగం కోసం ప్రయత్నిస్తున్న చంద్రం ఆమెను రక్షిస్తాడు. ఇంద్రసేన వర్మ చెల్లించిన ఆపరేషన్ ఫీజుతో తల్లి కంటి చూపును తిరిగి పొందాలనే షరతుపై పర్సనల్ అసిస్టెంట్‌గా ఉద్యోగంలో చేరడానికి చంద్రం అంగీకరిస్తాడు.
విజయ (విజయశాంతి) ని కొందరు రౌడీలు వ్యభిచార గృహానికి తీసుకొని పోయేందుకు అపహరించినప్పుడు ఆమెను జమదగ్ని రక్షిస్తాడు. జమదగ్ని తన ఇంటి గౌరవాన్ని కాపాడే పనిని విజయను అప్పగిస్తాడు. విజయ దూకుడుతనంతో జమదగ్ని హృదయాన్ని గెలుచుకోవడానికి ప్రయత్నిస్తుంది. జమదగ్ని ఇంటికి వస్తున్న సందర్శకులు అడిగినప్పుడు, ఆమె తనను తన ఉంపుడుగత్తెగా పరిచయం చేసుకుంటుంది. ఆమె ప్రవర్తన జమదగ్నిని తీవ్రంగా కలచి వేస్తుంది. ఒకసారి ఒక డాక్టర్ (నూతన్ ప్రసాద్) డబ్బు డిమాండ్ చేసి గర్భిణీ మరణానికి కారణమయ్యాడని అతనిని జమదగ్ని హెచ్చరిస్తాడు.
పరీక్షలలో ఉత్తీర్ణత సాధించిన తరువాత చంద్రం పోలీస్ ఇనస్పెక్టరు అవుతాడు. చంద్రం తల్లి మరెవరో కాదని ఇంద్రసేన వర్మకు తెలుసు. అతని కారణంగా కళ్ళు పోగొట్టుకున్న పార్వతమ్మ ఆపరేషన్ కోసం రుసుము చెల్లించాలన్న వాగ్దానాన్ని ఇందసేనవర్మ విరమించుకున్నాడు. దీనికి ఆగ్రహంతో చంద్రం తన తల్లి కంటి ఆపరేషన్ కోసం డబ్బుల కోసం లల్లీని కిడ్నాప్ చేస్తాడు. లల్లీ ఏ సమయంలోనైనా చంద్రంతో ప్రేమలో పడతాడు.
తీవ్రతరం అయిన చంద్రం తన తల్లి కంటి ఆపరేషన్ కోసం డబ్బును గెలవడానికి లల్లీని కిడ్నాప్ చేస్తాడు. లల్లీ చంద్రంతో ప్రేమలో పడుతుంది.
పార్వతమ్మను చంపమని ఇంద్రసేన వర్మ తన మనుష్యులను ఆదేశిస్తాడు. కానీ అదృష్టవశాత్తూ ఆమెను జమదగ్ని రక్షిస్తాడు. శారీరక లక్షణాలలో జమదగ్ని తన కొడుకును పోలి ఉండటం చూసి పార్వతమ్మ షాక్ అవుతుంది. ఆమె అతన్ని తన ఇంటికి ఆహ్వానిస్తుంది. కాని జగన్నాధరావు ఒక తలుపు వెనుక దాక్కుంటాడు. జమదగ్ని తనను తాను అనాథగా పరిచయం చేసుకుని, తన తల్లిని తండ్రి విడిచిపెట్టి చంపబడ్డాడని వెల్లడించాడు. అతను తన తండ్రిపై ప్రతీకారం తీర్చుకోవాలనే కోరికలను వ్యక్తం చేస్తాడు. జమదగ్ని వెళ్ళిన తర్వాత జమదగ్ని తన మొదటి భార్య జానకి కుమారుడని జగన్నాధరావు వెల్లఏఇస్తాడు. చనిపోయిన వ్యక్తిని కారు వెనుక భాగంలో ఉంచి జమదగ్నిపై తప్పుడు కేసు నమోదు చేయాలని ఇంద్రసేన వర్మ, రుద్రయ్య యోచిస్తారు. జమదగ్నితో గొడవ తరువాత, కారులో ఉన్న వ్యక్తి ప్రభుత్వ ఆసుపత్రిలో చనిపోయిన వ్యక్తి అని చంద్రం తెలుసుకుంటాడు.
ఇంద్రసేన వర్మ, రుద్రయ్యలు చంద్రం, జమదగ్ని ఒకేలా లక్షణాలు కలిగి ఉండటాన్ని చుసి అయోమయంలో ఉంటారు. ఇంద్రసేన వర్మ నమ్మకమైన సహాయకుడు పాపి, చంద్రం పార్వతమ్మ కుమారుడానీ, జమదగ్ని జానకి కుమారుడానే వాస్తవాన్ని వెల్లడిస్తాడు. రుద్రయ్య ఇద్దరు కుమారులలో ఒకరైన సత్యనారాయణకు లల్లీకి వివాహం చేయాలని ఇంద్రసేనవర్మ, రుద్రయ్య అనుకుంటారు. ఒక ప్రణాళిక ప్రకారం, ఇంద్రసేన వర్మ తన కుమార్తె వివాహాన్ని నిర్వహిస్తున్న జగన్నాధరావుపై ప్రతీకారం తీర్చుకుంటానని వెల్లడిస్తూ జమదగ్నికి ఒక లేఖ రాశాడు. జమదగ్ని మంగళసూత్రాన్ని విజయ మెడకు కట్టి జగ్గయ్య కుమార్తె వివాహంలో వరుడికి, విజయకు మధ్య అక్రమ సంబంధం పేరిట జగ్గయ కుమార్తె పెళ్లిని ఆపాలని పట్టుబట్టాడు. ఆమె అది చేస్తుంది. జమదగ్ని పెళ్లిని జరగకుండా చేస్తాడు. తన భర్త జగన్నాధరావును చంపడం ద్వారా తనను వితంతువుగా చేయవద్దని పార్వతమ్మ జమదగ్నిని వేడుకుంటుంది.
జగన్నాధరావు విషం తీసుకొని జమదగ్నిని సందర్శిస్తాడు. అతను జానకిని విడిచిపెట్టడానికి ఎలా తయారు చేయబడ్డాడో, ఆమె ఎలా చంపబడిందో అనే ఫ్లాష్ బ్యాక్‌ను అతను వెల్లడించాడు. జమదగ్నికి నిజం తెలుసు, ఫ్లాష్‌బ్యాక్ వెల్లడించిన తరువాత జగన్నాధరావు మరణిస్తాడు. జమదగ్ని తన అన్నయ్య అని చంద్రం తెలుసుకుంటాడు. ఆసుపత్రిలో రోగులను చంపడం ద్వారా జమదగ్నిని అరెస్టు చేయాలని ఇంద్రసేన వర్మ, రుద్రయ్య యోచిస్తున్నారు. జమదగ్ని చంద్రాన్ని ఆసుపత్రికి తీసుకెళ్లమని అడుగుతాడు, అక్కడ అతను తప్పించుకుంటాడు. విజయను ఇంద్రసేన వర్మ, రుద్రయ్య అపహరించారు. జమదగ్ని ఇంద్రసేన వర్మ, రుద్రయ్యలను చంపడం, జమదగ్ని విజయను తిరిగి వివాహం చేసుకోవడం, జమదగ్నిని తాత్కాలికంగా అరెస్టు చేయడంతో సినిమా ముగుస్తుంది.
మకరంద పండు
మకరందు పండు (ప్రూనస్ పెర్సికా) అనేదొక కాలానుగుణంగా ఆకురాల్చేగుణమున్నచెట్లకు పండే పండు. ఇది వాయువ్య చీనా ప్రాంతములో తారిం ద్రోణికి మఱియు  కన్లన్ పర్వతాల<font color="#004000"> ఉత్తర లోయలకు మధ్య తొలిసారిగా  పెంచబడిన మఱియు సాగుచేయబడిన పండు.
పెర్సికా అనే పదం పెర్షియాలో(ప్రస్తుత ఇరాన్) విస్తృతంగా వ్యాప్తిచేయబడిన సాగు కారణంగా వచ్చిన పేరు. అక్కడినుండి ఐరోపాకు ఈ పండు వ్యాప్తించింది. ఈ పండు ఇతర పండ్లైన చెఱీ, ప్రీతిపండు, బాదం, అల్లనేరేడు వలె "ప్రూనస్" అనే జన్యువుకు, గులాబీ పూవు కుటుంబానికి చెందిన పండు. ఈ పండులో గట్టి గింౙ ఉండటం వలన, ఇది బాదంతో కలిపి "ఏమిగ్డాలస్" అనే ఉపజన్యువులోకి వర్గీకరించబడింది. అందువలననే, ఈ పండులోని గింౙ యొక్క రుచి, బాదంపప్పు గింౙ రుచివలె ఉంటుంది. ఈ మకరందపండు గింౙను మార్జిపాన్ అనే ఒక రకం వనస్పతిని తయారుచేస్తారు.
చీనా ఒకటే ప్రపంచవ్యాప్తంగా 58 శాతం మకరంద పండ్లను 2016లో ఉత్పత్తి చేసింది.
వర్ణన
ఎడమ|thumb|మకరంద పుష్పాలు మకరంద పండ్ల చెట్లు 4 నుండి 10 మీటర్లు లేదా 13 నుండి 33 అడుగులు ఎత్తు ఎదుగుతుంది. Tదీని ఆకులు బాణపు కొస ఆకారంలో ఉండి, చివర్లలో సన్నగా, మధ్యలో వెడల్పుగానుంటాయి. అవి 7 నుండి 16 సెం.మీ||లు పొడవుంటాయి. పువ్వులు వసంతఋతువారంభంలో గుత్తులుగా లేదా ఒంటరిగా, 2.5 నుండి 3 cm అడ్డకొలతతో, గులాబి వర్ణంలో, ఐదుఱేకులతో పూస్తాయి. పండ్లు పసుపుగా లేదా తెలుపురంగులో, లేత గుబాళింపు కలిగి ఉంటాయి. వాటి చర్మం నునుపుగా ఉంటుంది. ఆ పండులోపలి గుజ్జు చాలా సున్నితంగా, గట్టిగా నొక్కితే రసంలా అయిపోతుంది. పండులోపలి గింౙ శోణితవర్ణంలో, అండాకారంలో దాదాపు 1.3 నుండి 2 సెం.మీ||ల అడ్డకొలతగలిగి, ఒక రకమైన చెక్కరౙను వంటి పదార్థము చుట్టూగలిగి ఉంటుంది. చెఱీపండు, అల్లనేరేడు మఱియు ప్రీతిపండు వలె ఈ పండుకు లోపలి గింౙ పెద్దగా, గట్టిగా కలిగివుంటుంది. భారతదేశపు మకరంద పండ్లు వేసవికాలపు అంతంలో ఎఱుపు నుండి తెలుపు రంగులలో పండుతాయి. కొన్ని కొన్ని నీలలోహిత వర్ణంలోకూడా లభిస్తాయి.
సాగుచేయబడే మకరంద పండ్లు లోపలి గింౙలు గుజ్జుకు అతుక్కుంటాయా లేదా అన్నదానిబట్టి రెండురకాలుగా లభిస్తాయి. తెలుపు రంగు గుజ్జుగల మకరంద పండ్లు తీపిదనం ఎక్కువగలిగి, ఆమ్లత్వం తక్కువగలిగి ఉంటాయి.పసుపు-తెలుపురంగు గుజ్జుగల మకరంద పండ్లు ఆమ్లత్వం కాస్తఎక్కువ ఉండటం వలన పుల్లగా, తీపిదనం కొంచెం తక్కువగలిగి ఉంటాయి. రెండురకాల పండ్ల తోలు మాత్రము కాస్త ఎఱ్ఱగానుంటుంది. ఆమ్లత్వం తక్కువగలిగివున్నతెలుపుతోలు మకరంద పండ్లు చీనా, జపాను<font color="#004000"> మఱియు పొరుగు ఆసియాదేశాలలో ప్రసిద్ధి. ఐరోపా మఱియు ఉత్తరామెరికా దేశాలలో కాస్త ఆమ్లత్వముగల , పసుపుతోలు మకరందపండ్లు ప్రసిద్ధి.
వర్గీకరణం
శాస్త్రీయనామమైన "పెర్సికా" మఱియు దీని ఆంగ్లనామమైన "పీచు" ఐరోపాభాషలనుండి పుట్టింది. తొలినాళ్లలో ఐరోపాదేశస్థులు ఈ పండు పెర్షియా దేశం నుండి వచ్చిందని భావించేవారు. ప్రాచీన రోమన్లు కూడా మకరందపండును "మ్యాలం పెర్షికం"(అనగా పెర్షియా సీమఱేగుపండు) అనేవారు, పరాసులు దీనిని "పేచె" అంటారు. శాస్త్రీయనామమైన "ప్రూనస్ పెర్సికా"అంటే పెర్షియా అల్లనేరేడు.
చరిత్ర
thumb|ఎండు ఖర్జూరం, మకరందపండు, ప్రీతిపండ్ల గింౙలు. ఈజిప్టుదేశానివి. ఈజిప్టు శిలాజశాస్త్ర పెట్రీ సంగ్రహాలయము, లండను. దీని వృక్షశాస్త్రనామమైన  "ప్రూనస్ పెర్సికా" నేటి ఇరాన్ దేశానికి చెందినట్టున్నా, జన్యుపరిశోధనలు ఈ పండు చీనాదేశానికి చెందినవని చెబుతున్నాయి. అవి చీనా ప్రాంతంలో నవపాషాణ యుగకాలం నుండి పెరిగి పండుతున్నాయట. పరిశోధనలో తేలిందంటే, ఈ పండ్లను తొలిసారిగా క్రీ.పూ 2000లో సాగుచేశారు. ఈ మధ్యపరిశోధనలో ఈ పండ్లు చీనా జీజియాంగ్ పరిధిలో క్రీ.పూ 6000లోనే సాగుచేసేవారని తేలింది. పురాతత్త్వశాస్త్రవేత్తలు యాంగ్జీ నదీ లోయలలో ఒకప్పుడు మకరంద పండ్లు బాగా పండేవని చెబుతున్నారు. మకరంద పండ్ల ప్రస్తావన క్రీ.పూ 1వ శతాబ్దంలో చీనాదేశ సాహిత్యంలో మొట్టమొదటిగా ఉంది.
భారతదేశంలో మకరంద పండు, తొలిసారిగా క్రీ.పూ1700లో హరప్పా ప్రాంతంలో ఉపయోగించబడింది.
మకరంద పండ్లు అమెరికా దేశంలోకి 16వ శతాబ్దంలో, స్పన(స్పెయిన్)దేశస్థుల ద్వారా పరిచయమయ్యాయి. అక్కడినుండి ఆంగ్లభూమికి మఱియు పరాసదేశముకు 17వ శతాబ్దంలోకి వెళ్ళాయి. కాకపోతే క్రొత్తలలో ఈ పండ్లు ఆయా దేశాలలో బాగా ఖరీదుండేవి.
సాగు
thumb|మకరంద పూవుపై మకరందం కోసం వాలిన ఒక మధుపం మకరంద పండ్లు పొడిగా, సమశీతోష్ణ స్థలాలపై ఉష్ణమండల మఱియు ఉపోష్ణమండల ప్రాంతాలలో సాధారణంగా సముద్రమట్టానికి ఎత్తులో 0 నుండి 10 డిగ్రీల సెల్సియస్ వాతావరణంలో పెరుగుతాయి. ఆ చల్లదనంలోనే ఈ పండ్లచెట్లకు మొగ్గలు వేస్తాయి. తర్వాతకాలంలో ఆ మొగ్గలు సరైన వేడిమికి విచ్చుకొని పూస్తాయి.
ఈ పండ్లచెట్లు -26 నుండి -30 డిగ్రీల సెల్సియస్ వాతావరణాన్ని సహించగలవు. thumb|తెలుపు మకరందాలు, పూర్తి పండు మఱియు కోసినది,
బాహ్య లంకెలు
వర్గం:అలంకార చెట్లు
పగడాల రామయ్య
పగడాల రామయ్య ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన 2004లో జరిగిన అసెంబ్లీ ఎన్నికల్లో గిద్దలూరు నియోజకవర్గం నుండి ఎమ్మెల్యేగా గెలిచాడు.
మూలాలు
వర్గం:ఆంధ్రప్రదేశ్ శాసన సభ్యులు (2004)
దేబా ప్రసాద్ దాస్
దేబా ప్రసాద్ దాస్ (ఆంగ్లం: Deba Prasad Das; 1932 - 1986 జూలై 16) భారతీయ శాస్త్రీయ నృత్యకారుడు, విమర్శకులు. భారతీయ శాస్త్రీయ నృత్య రూపమైన ఒడిస్సీ నలుగురు మొదటి తరం గురువులలో ఒకరిగా పరిగణించబడ్డాడు. అతని ఒడిస్సీ శైలి దృఢమైనదే కాకుండా ప్రత్యేకమైనది. అతను 1974లో ఒడిషా సంగీత నాటక అకాడమీ అవార్డు, 1977లో సంగీత నాటక అకాడమీ అవార్డు గ్రహీత.
బాల్యం, విద్యాభ్యాసం
దేబా ప్రసాద్ దాస్ 1932లో ఒడిషా రాష్ట్రంలోని కటక్ సమీపంలోని కెయుల్ చాబి సువా అనే చిన్న గ్రామంలో ఇంద్రమణి దేవి, దుర్గా చరణ్ దాస్ అనే పోలీసు అధికారికి జన్మించాడు. అతను చిన్న వయస్సులోనే తన తల్లిని కోల్పోయాడు. స్థానిక వయోలిన్ ప్లేయర్ అయిన అతని తాత వద్ద పెరిగాడు. ఆయన పూరిలో తన ప్రారంభ పాఠశాల విద్యను అభ్యసించాడు. మోహన్ చంద్ర మోహపాత్ర నడుపుతున్న సమీపంలోని సాంప్రదాయ పాఠశాల (పతర అఖారా) నుండి ఆరేళ్ల వయస్సులో ఆయన సంగీతం, నృత్యంలలో శిక్షణ పొందాడు. అయితే తండ్రికి బదిలీ కావడంతో బెహ్రంపూర్‌కు వెళ్లాల్సి వచ్చింది.
కెరీర్
దేబా ప్రసాద్ దాస్ 14 సంవత్సరాల వయస్సులో ఉన్నప్పుడు, అతని తండ్రి అతన్ని న్యూ థియేటర్స్‌లో పనిచేస్తున్న సంగీత దర్శకుడు రాధా రామన్ రే సంగీత పాఠశాలకు పంపారు. అతను అక్కడ నెలవారీ జీతం సుమారు ₹ 3లకు పనిచేశాడు. అక్కడ గ్రీన్ రూమ్‌లో ప్రదర్శనకారులకు సహాయం చేశాడు. త్వరలో, అతను గేట్ మ్యాన్‌గా, టిక్కెట్ కలెక్టర్‌గా, చివరకు ప్రాంప్టర్‌గా కూడా పనిచేశాడు. తర్వాత, 1949 నుండి 1963 వరకు అన్నపూర్ణలో పనిచేశాడు, అక్కడ పంకజ్ చరణ్ దాస్, కేలుచరణ్ మోహపాత్ర, కుమార్ దయాళ్ శరణ్, మాయాధర్ రౌత్ వంటి ప్రఖ్యాత ఒడిస్సీ నృత్యకారులతో పని చేసే అవకాశం లభించింది. ఆ సమయంలో ఆయన ఒడిస్సీ నృత్యంలో ప్రావీణ్యం సంపాదించాడు.
మరణం
దేబా ప్రసాద్ దాస్ 1986 జూలై 16న 54వ ఏట మరణించాడు.
మూలాలు
వర్గం:1932 జననాలు వర్గం:1986 మరణాలు వర్గం:సంగీత నాటక అకాడమీ అవార్డు గ్రహీతలు వర్గం:ఒడిస్సీ నాట్యకళాకారులు వర్గం:భారతీయ సాంప్రదాయ నృత్యకారులు
పిడతల రాంభూపాల్ రెడ్డి
పిడతల రాంభూపాల్‌ రెడ్డి ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన 1994లో జరిగిన అసెంబ్లీ ఎన్నికల్లో గిద్దలూరు నియోజకవర్గం నుండి ఎమ్మెల్యేగా గెలిచాడు.
మరుగుజ్జు వృక్షాలు
thumb|upright|[[జర్మనీలోని బోన్సాయి చెట్టు.]]
బోన్సాయ్ సాగు పద్దతి
ముందుగా చిన్న మొక్కగా నర్సరీ ప్యాకెట్లలో పెంచుతూ దాన్ని సుమారు 4 నుండి 10 సంవత్సరాలవరకూ కొమ్మల కత్తిరింపులద్వారా వృక్ష ఆకారం తీసుకురావాలి. ఆ తర్వాత దాన్ని లోతు తక్కువగా ఉన్న ట్రే (Tray) లలో నాటాలి. బోన్సాయ్ మొక్కలను, ఎండాకాలంలో తప్ప, ఇతర కాలాల్లో నేరుగా ఎండలో ఉంచితే మంచిది. మట్టి తడి 90% ఆరినప్పుడు మాత్రమే నీరు పోయాలి. సంవత్సరానికి ఒకసారి మట్టిని వానపాముల ఎరువు (Earthworm waste) తో సారం చేసుకోవాలి, వర్షాకాలంలో అతిగా పెరిగిన వేళ్ళను కత్తిరించుకోవాలి. మట్టిలో కొబ్బరి పొట్టు (Coconut choir), వానపాముల ఎరువు సమపాళ్ళలో ఉండేటట్టు చూసుకోవాలి. వృక్ష ఆకారం తీసుకురావడానికి అవసరమైతే కొమ్మలను రాగితీగ (Copper wire) తో కావలసిన దిశలో వంచుకోవాలి. సృష్టిలో ఏ మొక్కకైనా తల్లివేరు (Mother root), పిల్లవేర్లు (Side roots) ఉంటాయి. తల్లివేరు మొక్కను భూమ్మీద నిలబడేలా చేస్తే, దాని చుట్టూరా ఉన్న పిల్లవేర్లు మొక్కకు ఆహారాన్ని చేరవేస్తాయి. బోన్సాయ్ మొక్కల పెంపకంలో ఈ తల్లి వేరు అవసరం లేదు కనుక, పిల్లవేర్లను మాత్రమే ఉంచి దాన్ని గార్డెన్ కటర్ తో తొలగించాలి. సాధారణంగా కొమ్మలు సూర్యకాంతి వచ్చే దిశగా ఆరోగ్యంగా ఎదుగుతాయి.
బోన్సాయ్ గా పెంచుకోదగ్గ జాతులు
రావి (Ficus Religiosa), మర్రి (Ficus Bengalensis), జువ్వి (Ficus Salisifolia), చింత (Tamarindus Indica), సపోట (Chikoo), మామిడి (Mangifera Indica), జీడి మామిడి (Anacardium Occidentale), జామ (Psidium Guava), సీమ చింత (Pithacelobium Dulse), నిద్రగన్నేరు (Enterolobium Dulse), తురాయి (Delonix Regia), ద్రాక్ష (Grape), చెర్రీ (Cherry), జునిపర్ (Juniper), సైప్రస్ (Cypress), బత్తాయి (Sweet lemon), మారేడు (Angel Marmelos), నేరేడు (Syzegium Cumini), తుమ్మ (Acacia Arabica)
వాణిజ్యం
బోన్సాయ్ మొక్కల పెంపకం మహా నగరాల్లో ఎక్కువగా వుంటుంది. అందువలన మహానగరాల్లో బోన్సాయ్ మొక్కల కొనుగోలు ధర వేల రూపాయల నుండి లక్షల రూపాయల వరకూ ఉంటున్నది. బోన్సాయ్ మొక్కలను ఎక్కువగా కోటీశ్వరులు, పెద్ద పెద్ద రెస్టారెంట్ల వారు, ఐదు నక్షత్రాల హోటల్స్ వారు కొనుగోలు చేస్తారు.
పప్పీ లినక్సు
thumb|పప్పీ లినక్స్ లోగో పప్పీ లైనక్స్ అనేది ఆపరేటింగ్ సిస్టమ్, తేలికపాటి లైనక్స్ పంపిణీల కుటుంబానికి చెందినది, ఇది వాడుకలో సౌలభ్యం మీద ద్రుష్టి పెడుతుంది ,  పప్పీ లినక్స్ అనేది GNU/Linux ఆధారంగా కంప్యూటర్ లకు ఒక ఆపరేటింగ్ సిస్టమ్.కంప్యూటర్లో  తక్కువ స్థాయిలో మెమోరీ వాడకం మీద  దృష్టి పెడుతుంది. మొత్తం రన్ కావటానికి కావలసిన సంస్కరణను యాదృచ్ఛిక-యాక్సెస్ మెమరీ నుండి ప్రస్తుత వెర్షన్లతో సాధారణంగా 600 MB (64-బిట్), 300 MB (32-బిట్) వరకూ తీసుకుంటుంది, ఆపరేటింగ్ సిస్టమ్ ప్రారంభమైన తర్వాత బూట్ మాధ్యమాన్ని తొలగించడానికి అనుమతిస్తుంది. ఈ పప్పీ లినక్సు లో తేలికపాటి వెబ్ బ్రౌజర్‌ల ఎంపికతో పాటు ఇతర ప్యాకేజీలను డౌన్‌లోడ్ చేయడానికి యుటిలిటీతో పాటు అబివర్డ్, గ్నుమెరిక్, మీడియా కోసం ఎమ్‌ప్లేయర్ వంటి అనువర్తనాలు చేర్చబడ్డాయి.ఈ పంపిణీని మొదట బారీ కౌలెర్ ,   2013 లో పదవీ విరమణ చేసే  వరకు అభివృద్ధి చేసాడు , తరువాత  ఇతర సభ్యులు అభివృద్ధి చేశారు. ఇది వూఫ్ సాధనం ద్వారా  ఇతర లైనక్స్ పంపిణీల బైనరీ ప్యాకేజీల నుండి పప్పీ  లైనక్స్ పంపిణీని నిర్మించగలదు. పప్పీ లినక్స్ అనేది డెబియన్ వంటి ఒకే లినక్స్ పంపిణీ కాదు. , ఉబుంటు (ఉబుంటు, కుబుంటు, Xubuntu యొక్క దాని రూపాంతరాలతో) వలే అనేక ఫ్లేవర్లలో పంపిణీ కాదు.ఇది ఒకే భాగస్వామ్య సూత్రాల పై నిర్మించబడిన బహుళ లినక్స్ పంపిణీల సమాహారం, ఒకే రకమైన ఉపకరణాల ను ఉపయోగించి నిర్మించబడింది, పప్పీ లినక్స్ నిర్దిష్ట అనువర్తనాలు ఇంకా  కాన్ఫిగరేషన్ల యొక్క ప్రత్యేక సమితిపైన నిర్మించబడింది.. ఇది అత్యంత ప్రాధమిక అనువర్తనాలను అందిస్తుంది.
చరిత్ర
ఆస్ట్రేలియాకు చెందిన బారీ కౌలర్ 2003 జూన్ లో అభివృద్ధి చేసిన లైనక్స్ పంపిణీ ఈ  పప్పీ లినక్స్, లో-ఎండ్ పర్సనల్ కంప్యూటర్లలో బాగా నడుస్తుంది (వీటిలో కొన్ని 32MB RAM కంటే తక్కువ కలిగి ఉన్నాయి. కాలక్రమేణా సిస్టం యొక్క  అవసరాలపై ఇతర పంపిణీలు కఠినంగా మారే ధోరణికి ప్రతిస్పందనగా బారీ కౌలర్ పప్పీ లైనక్స్‌ను ప్రారంభించాడు. అతని ఉద్దేశ్యం తేలిక అయిన  స్వంత పంపిణీ, వేగం, సామర్థ్యానికి ప్రాధాన్యత ఇవ్వడం , ఇది  "బూట్ డిస్క్ హౌటో" నుండి ప్రారంభమైంది , పప్పీ లైనక్స్ పూర్తయ్యే వరకు క్రమంగా ఫైల్-బై-ఫైలును కలిగి ఉంటుంది. పప్పీ లైనక్స్ పూర్తిగా స్వతంత్ర పంపిణీ అయ్యే వరకు వెక్టర్ లైనక్స్ ఆధారంగా ప్రారంభమైంది. . ప్రస్తుతం పప్పీ లినక్స్ డెవలపర్ 666philb (aka mrfricks) FosaPup64 9.5 విడుదల చేసారు . ఇది పప్పీ లినక్స్ యొక్క తాజా విడుదల, ఉబుంటు ఫోకల్ ఫోసాతో బైనరీ కంపాటబిలిటీని కలిగి ఉంది. ప్రపంచవ్యాప్తంగా ప్రజాదరణ పొందిన,  భాషలలో పునర్వ్యవస్థీకరించబడిన అనేక పప్పీ లినక్స్ సంస్కరణలు ఉన్నాయి.వెర్షన్ 5 నుండి పప్పీ లైనక్స్ అనేక సిరీస్‌లుగా విభజించబడింది.
సంస్కరణల చరిత్ర
అధికారిక సంస్కరణ 9.5 గా ఉంది. కెర్నల్ 5.4.53. గతంలో ప్రధాన యూనిట్ sf లలో చేర్చబడిన అనువర్తనాలు adrv sfs గా వేరు చేయబడ్డాయి. Adrv sf లను తొలగించడం ద్వారా, దీన్ని దాదాపుగా అనువర్తనాలు లేని కనీస వ్యవస్థగా ప్రారంభించవచ్చు.
ప్రయోజనాలు
సాధారణ రోజువారీ కంప్యూటింగ్ వినియోగం కొరకు అన్ని టూల్స్ → ఉపయోగించడానికి సిద్ధంగా ఉంది .ఇది చాలా నమ్మదగినది, ఉపయోగించడానికి సులభమైనది. మొత్తం ఆపరేటింగ్ సిస్టమ్ మెమరీ (ర్యామ్) నుండి నడుస్తుంది. విండోస్ స్టార్ట్ నాపిక్స్ లైనక్స్ పొన్రల్లమల్ భౌతికంగా తొలగించవచ్చు. ఇందులో మొజిల్లా అప్లికేషన్ సూట్, అబివేట్, సోడిపోడి , జెన్యూన్, ఎక్సైన్ వంటి అప్లికేషన్లు ఉన్నాయి
ఉపయోగించడానికి సులభంగా ఉంటాయి, తాత-స్నేహపూర్వక సర్టిఫైడ్ ( grandpa-friendly certified ) ™
సాపేక్షంగా చిన్న సైజు → 300 MB లేదా తక్కువ.
వేగవంతమైన బహుముఖ మైన అనువర్తనాలు
రీమాస్టర్ లు → నిమిషాల్లో కస్టమైజ్ చేయగలుగుతారు.
పాత కంప్యూటర్ లకు, కొత్త కంప్యూటర్ లకు మద్దతు ఇవ్వడానికి విభిన్న అనువర్తనాలు  సమకాలీకరించబడ్డాయి.
ఎన్నో ఎంపికలు → వందల కొద్దీ డెరివేటివ్ లు ("పుప్లెట్ లు") ఉన్నాయి, వీటిలో ఒకటి మీ అవసరాలను తప్పకుండా తీరుస్తుంది.
లక్షణాలు
సాఫ్ట్వేర్ అన్ని ప్యాకేజీలను నిర్వహించడానికి perrgerr వ్యవస్థ చికిత్స (PetGet) ఉపయోగం. సిడి డ్రైవ్‌లు, యుఎస్‌బి డ్రైవ్‌లు, మెమరీ కార్డులు, కంప్యూటర్ నెట్‌వర్క్‌ల నుండి పప్పీ లినక్స్ పని చేయవచ్చు. మెమరీ వినియోగాన్ని తగ్గించడానికి జెడబ్ల్యుఎం విండో మేనేజర్‌లను ఉపయోగిస్తారు. కింది వాటి నుండి పప్పీ లినక్స్ ను  ప్రారంభించవచ్చు.
గ్రాఫికల్ ఇంటర్ఫేస్
పప్పీ లినక్స్ ఇటీవల విండో మేనేజర్ నుండి సోలోను ప్రారంభించింది.
పప్పీ లినక్స్ లైనక్స్‌ను బూట్ చేసేటప్పుడు ర్యామ్‌లోని కొంత భాగాన్ని ర్యామ్ డిస్క్‌గా ఉపయోగిస్తుంది, దానిపై ఆపరేటింగ్ సిస్టమ్‌ను ఇన్‌స్టాల్ చేస్తుంది. దీనికి కనీసం 128 మెగాబైట్ల మెమరీ అవసరం (మెమరీని వీడియోతో పంచుకుంటే అది కనీసం 8 మెగాబైట్ల పరిమాణం లేదా అంతకంటే తక్కువ ఉండాలి. అయితే, లైనక్స్ 48 మెగాబైట్ల ర్యామ్ ఉన్న కంప్యూటర్లలో ఉపయోగించవచ్చు.
పప్పీ అనేది రామ్‌డిస్ ద్వారా లైనక్స్ ఆపరేటింగ్ సిస్టమ్‌ను అమలు చేయగల పూర్తి లైనక్స్ పంపిణీ. పప్పీ లినక్స్ యొక్క గ్రాఫికల్ ఇంటర్ఫేస్ వేగంగా పని చేస్తుంది. ఈ ప్రదర్శన యొక్క ఉద్దేశ్యం సులభమైన, వేగవంతమైన లైనక్స్ పంపిణీని సృష్టించడం. సాధారణ పని విజార్డ్ ద్వారా చేయవచ్చు
పప్పీ బూట్ లోడర్ హార్డ్ డ్రైవ్ లను మౌంట్ చేయదు లేదా నెట్ వర్క్ కు ఆటోమేటిక్ గా కనెక్ట్ చేయదు. బగ్ లేదా ఇంకా అననుకూలసాఫ్ట్ వేర్ అటువంటి పరికరాల కంటెంట్ లను కరప్ట్ కాకుండా ఇది ధృవీకరిస్తుంది, దీనిని అది హార్డ్ డిస్క్‌లో ఇన్‌స్టాల్ చేయవలసిన అవసరం లేదు కాబట్టి రికవరీ కోసం, బూట్ సమయంలో తప్ప లైవ్ సిడి అవసరం లేనందున సిడి డ్రైవ్‌ను ఇతర ప్రయోజనాల కోసం ఉపయోగించవచ్చు. రీమాస్టరింగ్ ఫంక్షన్‌ను ఉపయోగించడం ద్వారా, వినియోగదారులు తమ స్వంత అనుకూలీకరించిన లైవ్ సిడిని సులభంగా సృష్టించవచ్చు.
మూలాలు
వర్గం:లినక్స్ పంపిణీ
తంగిరాల చక్రవర్తి
తంగిరాల చక్రవర్తి పేరెన్నికగన్న కవి, రచయిత, విమర్శకుడు, నాటకకర్త.
జీవితవిశేషాలు
తంగిరాల చక్రవర్తి విజయవాడ దగ్గర ఉన్న కపిలేశ్వరపురం లో సెప్టెంబరు 18, 1964 తేదీన జన్మించాడు. తండ్రి నాటకరంగ ప్రముఖుడు తంగిరాల వెంకటశివరామకృష్ణ ప్రసాద్. అతడికి దర్శకబ్రహ్మ, దర్శకసామ్రాట్, నాటక కళా కోవిద మొదలైన బిరుదులు ఉన్నాయి. చక్రవర్తి ఆంధ్ర విశ్వవిద్యాలయం నుండి ఎం.ఎ. చేశాడు. ప్రస్తుతం ప్రజాశక్తి బుక్‌హౌస్‌లో పనిచేస్తున్నాడు. తెలుగు సాహిత్యంలో కథ, కవిత, నాటకం, వ్యాసం, నవల, గ్రంథసమీక్ష, విమర్శ మొదలైన ప్రక్రియలలో 3 దశాబ్దాలుగా కృషి చేస్తున్నాడు. తండ్రి పేరు మీద తంగిరాల మెమోరియల్ ట్రస్ట్ ప్రారంభించి ప్రతి ఏటా ఒక నాటకరంగ ప్రముఖుడిని సత్కరిస్తున్నాడు. ఇతని కృషిని గుర్తించి అనేక సాహిత్యసాంసృతిక సంస్థలు సత్కరించాయి. అఖిల భారత భాషా సాహిత్య సమ్మేళన్(భోపాల్) జీవిత సభ్యుడిగా, సాహితీస్రవంతి రాష్ట్ర కమిటీలో సభ్యుడిగా ఉన్నాడు. క్రీడాకారునిగా కూడా జిల్లాస్థాయి, రాష్ట్రస్థాయి పోటీలలో ఫుట్‌బాల్, వాలీబాల్, కబడ్డీ మొదలైన క్రీడల్లో పాల్గొని బహుమతులు, ప్రశంసాపత్రాలు పొందాడు. ఆకాశవాణి విజయవాడ, హైదరాబాద్ కేంద్రాలలో, లండన్ తెలుగు రేడియోలో ప్రసంగాలు చేశాడు.
వెలుపలి లింకులు
వర్గం:1964 జననాలు వర్గం:తెలుగు రచయితలు
పంజాబీ ముస్లింలు
పంజాబీ ముస్లింల మాతృభూమి ప్రధానంగా పాకిస్తానీ ప్రావిన్సు అయిన పంజాబ్ లో నెలకొన్నాయి. ఉత్తర అమెరికా, యునైటెడ్ కింగ్ డమ్ లలో చెప్పుకోదగ్గ సముదాయాలు, మధ్య ప్రాచ్యంలో పెద్ద స్థాయిలో విదేశీ జనాభాగా వీరికి ప్రపంచవ్యాప్త డయాస్పోరా ఉంది.
పంజాబ్ అంటే ఐదు జలాలు అని యధాతథ అర్థం వస్తుంది (పంజ్-ఐదు, ఆబ్-జలాలు). ఈ ప్రాంతంలో ప్రవహించే ఐదు నదుల వల్ల ఈ ప్రాంతానికి పంజాబ్ అన్న పేరు వచ్చింది. పంజాబ్ ను భారతదేశానికి, పాకిస్తాన్ కీ ధాన్యగారాంగా పేర్కొంటూ వుంటారు.
పంజాబ్ ప్రాంతంలోని వివిధ తెగలు, కులాలు, మతాలకు చెందిన నివాసులను విస్తృతమైన సాధారణపదం పంజాబీ అన్నది వాడడం 18వ శతాబ్ది ప్రారంభం నుంచి మొదలైంది. దీనికి ముందు పంజాబ్ ప్రాంతంలో భాషాపరమైన, చారిత్రికమైన, జాతిపరమైన సామాన్య లక్షణాలు, సాధారణ చరిత్ర పంచుకునే ఉన్నా ప్రజల్లో పంజాబీ అన్న జాతిపర, సాంస్కృతక గుర్తింపు ఉండేది కాదు.
ఎస్.పి.ఎల్.ధనలక్ష్మి
ఎస్.పి.ఎల్.ధనలక్ష్మి (తమిళం: எஸ். பி. எல். தனலட்சுமி) ప్రముఖ దక్షిణ భారత నటి. తమిళ సినిమాలలో పనిచేసిన ఆమె గాయని కూడా.